
Η αΛηΘινή δύναμη πίσω από το Σημίτη 


Η ΡΩΣΟΔΟΥΛΗ ΚΛΙΚΑ 
ΛΑΛΙΩΤΗ ΣΤΗΝ ΕΞΟΥΣΙΑ 


Για δεύτερη φορά μέσα σε έξι 
μήνες μια εκλογή Σημίτη δια- 
ψεύδει τις εκτιμήσεις μας. Σύμ¬ 
φωνα με αυτές η ρωσόδουλη 
φράξια Λαλιώτη, Σκανδαλίδη, 
Γ,Παπανδρέου θα έριχνε με κά¬ 
θε τρόπο το βάρος της ενάντια 
στην εκλογή Σημίτη στην Προ¬ 
εδρία, ώστε να αποτρέψει μια 
τεράστια συγκέντρωση ισχύος 
στην φιλοευρωπαϊκή τάση του 
ΠΑΣΟΚ. 

Τα γεγονότα όμως απέδειξαν 
ότι όπως στην εκλογή πρωθυ¬ 
πουργού, έτσι και στην περί¬ 
πτωση της εκλογής προέδρου, 
η ρωσόδουλη φράξια έριξε το 
βάρος της υπέρ του Σημίτη. Αυ¬ 
τό το βάρος έδωσε και στις δύο 
περιπτώσεις το αποτέλεσμα. Α¬ 
ποδείχτηκε από τα γεγονότα ό¬ 
τι η κλίκα Λαλιώτη δεν ήταν 
ποτέ στ’αλήθεια υπέρ μιας 
“τρίτης λύσης” όπως διατεινό¬ 
ταν ο ίδιος ο αρχηγός της. Το 
λάθος μας κατ’αρχήν ήταν ότι 
πήραμε “τοις μετρητοίς”τις δια¬ 
κηρυγμένες προθέσεις αυτού 
του παλιού διπλοπρόσωπου και 
τις ταυτίσαμε με τις αληθινές 
του προθέσεις. Όμως στο βάθος 
της η λαθεμένη εκτίμησή μας 
είχε να κάνει με την ελλιπή κα¬ 
τανόηση της δύναμης με την ο¬ 
ποία η ρωσόδουλη κλίκα μπο¬ 
ρεί να διεισδύει και να ηγεμο¬ 
νεύει πάνω στην φιλοευρωπαϊ- 
κή τάση Σημίτη. Σε ένα μεγά¬ 
λο βαθμό αυτή η αδυναμία έχει 
αντικειμενικές αιτίες. Γιατί το 
βασικό χαρακτηριστικό της ρω- 
σόδουλης φράξιας ήταν πάντα 
ο συνωμοτισμός, ο καλυμμένος 
εισοδισμός και κυρίως, η διπλή 
ταχτική στο εσωτερικό του. 

Η ΜΑΧΗ ΤΟΥ 
ΣΥΝΕΔΡΙΟΥ 

Ας αναλύσουμε λοιπόν τη με¬ 
γάλη πολιτική μάχη που ήταν 
το συνέδριο του ΠΑΣΟΚ. Το 
Συνέδριο ήταν η πάλη του με¬ 
τώπου των ρωσόδουλων με τους 


ευρωπαίους για την κατάληψη 
της κομματικής εξουσίας και 
την συντριβή των σοβινιστών 
του ΠΑΣΟΚ. Όλες οι τάσεις αυ¬ 
τών των τελευταίων ήταν συ¬ 
νασπισμένες και είχαν κοινό ε¬ 
πικεφαλής τους τον Τσοχατζό- 
πουλο. 

Αυτή ήταν η κύρια αντίθεση 
μέσα στο Συνέδριο. Ταυτόχρο¬ 
να όμως εκδηλώθηκε σαν δευ- 
τερεύουσα και η αντίθεση ανά¬ 
μεσα στους ευρωπαιόφιλους του 
Σημίτη και τους ρωσόφιλους. 

Αυτή η κατάσταση μπορεί να 
συγκαλυφθεί μόνο από το γεγο¬ 
νός ότι ο ίδιος ο Λαλιώτης φά¬ 
νηκε να παρατάσσεται με το 
στρατόπεδο των σοβινιστών. Ό¬ 
μως η συνολική σύγκρουση στο 
επίπεδο της γραμμής και των 
προσώπων μαρτυράει το αντί¬ 
θετο. 


Ένας πράχτορας του ρώσικου ι¬ 
μπεριαλισμού, κέντρο της ανωμα¬ 
λίας στη σύγχρονη πολιτική ιστο¬ 
ρία της χώρας 

Συνηθίζεται μπροστά στο θάνα¬ 
το ενός ανθρώπου να τονίζονται οι 
θετικές του πλευρές, να ξεχνιού¬ 
νται μπροστά στη θλίψη τα λάθη 
ακόμα και σημαντικά κακά που έ¬ 
κανε στη διάρκεια της ζωής του. 
Αυτό όμως συμβαίνει όταν έχει να 
κάνει κανείς με ανθρώπους μέσα 
από το λαό. Ο Α. Παπανδρέου δεν 
ήταν ένας τέτοιος άνθρωπος. Ή¬ 
ταν ένας βαθύς αντιδραστικός. 

Για το προοδευτικό δημοκρατικό 
κίνημα δεν αποτελεί απλά και μό¬ 
νο ένα καθήκον της πραγματικής 
αποτίμησης του ρόλου του σα μέ¬ 
σο διαπαιδαγώγησης των μαζών, 
αλλά ένα άμεσο πολιτικό καθήκον 
για την ανατροπή του παπανδρε- 
ϊσμού που εξακολουθεί και μετά το 
φυσικό του θάνατο, να είναι η κύ- 


Γιατί τα βασικά στελέχη της 
λαλιώτικης φράξιας παρατά¬ 
χθηκαν με τον Σημίτη. Αυτή 
ήταν η στάση των Γ. Παπαν¬ 
δρέου, Τζουμάκα, Αυγερινού 
και του πρόσφατα ρωσόφιλου 
Πάγκαλου. Ακόμα μαζί του ή¬ 
ταν όλα εκείνα τα στελέχη της 
λεγάμενης γενιάς των σαρα¬ 
ντάρηδων που με τον ένα ή τον 
άλλο τρόπο έχουν εκδηλώσει 
πολιτικούς δεσμούς με τον Λα¬ 
λιώτη. Τέτοιοι είναι για παρά¬ 
δειγμα ο Ρέππας, ο Σμυρλής, ο 
Φούρας, ο Μανίκας. 

Είναι φανερό ότι αν η ρωσό¬ 
δουλη φράξια έβαζε σαν κύριο 
στόχο της το αδυνάτισμα του 
Σημίτη όλα τα παραπάνω στε¬ 
λέχη θα εκδηλώνονταν εναντί¬ 
ον του ή έστω θα έμεναν σιω¬ 
πηλά ή σχετικά ουδέτερα ώστε 
να μπορούν να δουλέψουν ει- 


ρια γραμμή αντίδρασης και οπι¬ 
σθοδρόμησης της χώρας. 

Σ’ αυτό το άρθρο θα προσπαθή¬ 
σουμε να δείξουμε περιληπτικά το 
ρόλο που αυτός έπαιξε στις κρί¬ 
σιμες καμπές της σύγχρονης πο¬ 
λιτικής ιστορίας του τόπου, το 
πως δηλαδή πάντα βρέθηκε με 
τον πιο σκοτεινό τρόπο στο πιο 
βαθύ κέντρο της αντίδρασης, που 
μετά τη μεγάλη αλλαγή στη χώ¬ 
ρα του σοσιαλισμού στα μέσα της 
δεκαετίας του ’50, βρίσκεται στο 
Κρεμλίνο. 

Ο Παπανδρέου σ' όλη την πο¬ 
λιτική του πορεία εμφανίστηκε 
πάντα με τη μορφή του “σοσιαλι¬ 
στή” ανεξάρτητα από το περιε¬ 
χόμενο που έδινε στο σοσιαλισμό 
του στις διάφορες φάσεις της πο¬ 
ρείας του. 

Ένα πρώτο βασικό ζήτημα εί¬ 
ναι να αναζητήσει κανείς τη βά¬ 
ση αυτής της ιδεολογικής “σο- 


σοδιστικά. Έγινε το αντίθετο. 
Έτσι βρέθηκε ο Λαλιώτης μό¬ 
νος να εμφανίζεται στο στρατό¬ 
πεδο των εθνικιστών, ενώ όλος 
ο στρατός του βρισκόταν στο 
αντίθετο στρατόπεδο. 

ΚΛΑΣΣΙΚΗ ΔΙΑΤΑΞΗ 
ΜΑΧΗΣ ΤΩΝ 
ΡΩΣΟΔΟΥΛΩΝ 

Αυτή η “διάταξη μάχης” φαί¬ 
νεται σαν να είναι μια παράξενη 
καινοτομία στην ταχτική των 
ρωσόδουλων. Όμως δεν είναι. 
Απλά ο Λαλιώτης ακολουθεί τα 
χνάρια του Α.Παπανδρέου και 
τον αντικαθιστά επάξια στο δι¬ 
κό του ρόλο. Θυμόμαστε ότι ο 
Α,Παπανδρέου εμφανιζόταν πά¬ 
ντα σαν αρχηγός των σοβινι¬ 
στών, (ή αυτοδυναμικών όπως 
τους ονομάζαμε παλιότερα) και 
άφηνε στον Λαλιώτη το ρόλο του 


σιαλιστικής” συγκρότησης του Α. 
Παπανδρέου. 

Ο Α. Παπανδρέου εμφανίζεται να 
ενστερνίζεται τις “σοσιαλιστικές” 
ιδέες το 1937-1939 μέσα από τον 
τροτσκισμό του Πουλιόπουλου και 
του Στίνα. Ιδέες που δεν υπερασπί¬ 
ζει στην ασφάλεια του Μανιαδάκη, 
όπου προδίδει με δύο χαστούκια τη 
φιλοτροτσκιστική του οργάνωση 
και τους συντρόφους του, αφήνεται 
ελεύθερος και φεύγει για την Α¬ 
μερική, λίγους μήνες πριν ξεσπά¬ 
σει ο πόλεμος. 

Σ’ ολόκληρη την περίοδο 1940-1961 
ο Α. Παπανδρέου απέχει από κάθε 
πολιτική δράση σε ηλικία 21-42 χρο- 
νών. 

Σ’ αυτά τα 20 χρόνια η σοσιαλι¬ 
στική ιδεολογία σαν ιδεολογία του 
επαναστατικού προλεταριάτου γνώ¬ 
ρισε την πιο μεγάλη ανάπτυξη μέ¬ 
σα από τους πιο σκληρούς αγώνες 
για την εξουσία, με τον πατριωτι- 


ανοιχτού εχθρού τους. Όταν ο 
Λαλιώτης χτυπούσε, ο Α.Πα¬ 
πανδρέου εμπόδιζε τους σοβινι¬ 
στές να απαντήσουν στα χτυ¬ 
πήματα. Αυτό έκανε στην ε¬ 
ποχή της κάθαρσης όταν και 
τότε το μέτωπο Λαλιώτη - Ση¬ 
μίτη επιτέθηκε για πρώτη φο¬ 
ρά για την συντριβή της αυτο¬ 
δυναμικής σοβινιστικής εθνικι¬ 
στικής τάσης του ΠΑΣΟΚ. Ο 
Α.Παπανδρέου έπρεπε να πα¬ 
ραμένει δίπλα στους σοβινιστές 
και ταυτόχρονα να τους προδί- 
νει. Γιατί ο 

σοσιαλιμπεριαλισμός πατάει 
πάνω στο σοβινισμό για να έρθει 
στην εξουσία, αλλά ο σοβινισμός 
είναι πάντα ένας εθνικισμός που 
δεν θέλει να γίνεται έρμαιο του 
κάθε ιμπεριαλισμού και του 

συνέχεια στη σελ. 2 


κό πόλεμο, τον εθνικοαπελευθερω- 
τικό αγώνα και το δεύτερο αντάρ¬ 
τικο. Αλλά επίσης και μια μεγά¬ 
λη ήττα μέσα από τη διάλυση του 
Κ.Κ.Ε. και την κυριαρχία του ρεβι- 
ζιονισμού. 

Ο Α. Παπανδρέου απείχε απ’ αυ¬ 
τούς τους αγώνες που ανάπτυξαν 
τα σοσιαλιστικά ιδεολογικά ρεύ¬ 
ματα, αλλά και δεν έζησε εσωτε¬ 
ρικά τις ήττες που γέννησαν το 
ρεβιζιονισμό. 

Πως είναι λοιπόν δυνατό να εμ¬ 
φανιστεί ένας άνθρωπος ουσιαστι¬ 
κά μετά τα 45 του χρόνια (1964) 
σα φλογερός σοσιαλιστής και α¬ 
γωνιστής, όταν την ώρα που οι σο¬ 
σιαλιστικές ιδέες ζυμωνόντουσαν 
με το αίμα των κομμουνιστών στα 
μπουντρούμια του Μεταξά, υπό¬ 
γραφε δήλωση και κυκλοφορούσε 
ελεύθερος, όταν ζυμωνόντουσαν με 

συνέχεια στη σελ. 3 


Ανδρέας Παπανδρέου 

ΙΣΤΟΡΙΑ ΕΝΟΣ ΠΡΑΧΤΟΡΑ 

ΝΕΑ ΑΝΑΤΟΛΗ 


ΠΑΡΑΣΚΕΥΗ 5 ΙΟΥΛΗ 1996 


Η ΚΛΙΚΑ ΛΑΛΙΩΤΗ ΣΤΗΝ ΕΞΟΥΣΙΑ 

συνέχεια από τη σελ. 1 


κάθε πράχτορά του. Έτσι παρα¬ 
κολουθήσαμε αυτή την 
εξαιρετικά πολύπλοκη 
κατάσταση σύμφωνα με την 
οποία ο Α.Παπανδρέου ήταν 
αρχηγός ακριβώς των προς 
εξόντωση αντιπάλων του. 

Στο Συνέδριο του ΠΑΣΟΚ ο 
Λαλιώτης τοποθετήθηκε στο 
στρατόπεδο των σοβινιστών, 
δίχως όμως να γίνει αρχηγός 
τους. Ήταν πολύ δύσκολο να 
γίνει τόσο γρήγορα μια τέτοια 
δραματική αλλαγή. Γι’αυτό το 
λόγο το ρόλο του κατ’εξοχήν 
σοβινιστή τον είχε αναλάβει και 
τον έπαιζε πετυχημένα ο 
Σκανδαλίδης εδώ και πάνω από 
ένα χρόνο. 

Από αυτή τους τη θέση 
Λαλιώτης και Σκανδαλίδης θα 
κατάφεραν εύκολα να κατευ¬ 
νάσουν και να τιθασεύσουν το 
οργισμένο στρατόπεδο των 
σοβι-νιστών σε περίπτωση 
ήττας του και να το αφοπλίσουν 
απέναντι στο νικηφόρο μέτωπο 
του αληθινού Λαλιώτη με τον 
Σημίτη. 

ΤΟ ΒΑΘΙΑ 
ΔΙΑΒΡΩΜΕΝΟ 
ΕΥΡΩΠΑΪΚΟ ΡΕΥΜΑ 

Το ερώτημα που μπαίνει εδώ 
είναι το εξής: Ο Λαλιώτης δεν 
ανησυχεί από τον Σημίτη; Τόσο 
λίγο φοβάται ότι μια 
ταυτόχρονη πρωθυπουργία και 
προεδρία Σημίτη θα δυναμώσει 
τους ευρωπαιόφιλους ώστε να 
επιχειρήσουν αμέσως μετά τη 
νίκη τους μια επίθεση στη 
ρωσόδουλη κλίκα Λαλιώτη; 

Αποδείχτηκε ότι τόσο λίγο το 
φοβάται αφού το βοήθησε να 
πάρει την προεδρία. Γιατί αυτό 
το ρεύμα αποδείχνεται μέρα με 
τη μέρα βαθιά διαβρωμένο από 
τον Λαλιώτη και πολιτικά και 
οργανωτικά, έτσι ώστε να βρί¬ 
σκεται κάτω από την πραχτική 
ηγεμονία του. Αυτό δεν σημαί¬ 
νει ότι η φιλοευρωπαϊκή τάση 
είναι ανύπαρκτη και ότι δεν υ¬ 
πάρχει σύγκρουση αυτής της 
τάσης με την κλίκα Λαλιώτη. 

Σημαίνει ότι η τάση αυτή, και 
ιδίως ο ηγέτης της Σημίτης, εί¬ 
ναι βυθισμένη στο συμβιβασμό 
με τους ρωσόδουλους επειδή 
πάνω τους στηρίζεται για να έρ¬ 
θει στην εξουσία. Έτσι υπηρε¬ 
τεί αντικειμενικά το δικό τους 
σχέδιο εξουσίας, ενώ όποτε επι¬ 
διώκει ένα δικό της δρόμο γρή¬ 
γορα ταπεινώνεται και συμ- 
μορφώνεται.Αυτό έγινε στους 
έξι μήνες της κυβέρνησης Ση¬ 
μίτη, αυτό έγινε και στο Συνέ¬ 
δριο. 

Η εξωτερική πολιτική Σημί¬ 
τη ήταν μια αντιτούρκικη και 
αντιευρωπαϊκή πολιτική. Η οι¬ 
κονομική του πολιτική ήταν μια 
πολιτική σαμποτάζ και η πάλη 
του για τον έλεγχο του κρατι¬ 
κού και κομματικού μηχανισμού 


εξυπηρέτησε στην κύρια πλευ¬ 
ρά τις θέσεις και τα σχέδια του 
Λαλιώτη. 

Το ελαφρυντικό του σε όλα 
αυτά ήταν ότι το κυνήγι του για 
την προεδρία τον υποχρέωνε να 
“καταπίνει σ’ένα βαθμό” ως το 
Συνέδριο την εθνική πολιτική 
των σοβινιστών και την οικο¬ 
νομική πολιτική των “ρώσων”. 
Όμως και η πολιτική γραμμή 
με την οποία με την οποία αυ¬ 
τός μπήκε για να κερδίσει το ί¬ 
διο το Συνέδριο ήταν στην συ¬ 
ντριπτικά κύρια πλευρά η γραμ¬ 
μή του Λαλιώτη: Τουρκία κύ¬ 
ριος εχθρός, Ευρώπη δήθεν με το 
μέρος της Τουρκίας, Ναι στους 
υπερεξοπλισμούς παρά τις επι¬ 
πτώσεις τους στη σύγκλιση. Σε 
ότι αφορά το εσωτερικό μέτω¬ 
πο επίθεση κύρια ενάντια στην 
μέχρι τώρα κυρίαρχη κομματι¬ 
κή νομενκλατούρα των εθνικι- 
στών μέσα στο ΠΑΣΟΚ και όχι 
ενάντια στο κρατικογραφειο- 
κρατικό τομέα παραγωγής γε¬ 
νικά. 

Η αιχμή της γραμμής Σημίτη 
ήταν το “νέο ΠΑΣΟΚ”, αλλά 
το “νέο ΠΑΣΟΚ” ήταν και η 
αιχμή του Λαλιώτη που έφτασε 
μάλιστα ως την “επανίδρυση 
και την αναγέννηση” του ΠΑ¬ 
ΣΟΚ. Όλα αυτά σημαίνουν το 
ίδιο πράγμα, εκκαθάριση των ε- 
θνικιστών ή των αυτοδυναμι¬ 
κών όπως τους λέγαμε παλιό- 
τερα. Το “νέο ΠΑΣΟΚ” ήταν το 
κοινό σύνθημα του Λαλιωτικού 
- Σημιτικού μπλοκ κάτω απότη 
καθοδήγηση του πρώτου. 

Η ΗΓΕΜΟΝΙΑ ΛΑΛΙΩΤΗ 
ΣΤΟ ΜΕΤΩΠΟ 

Η σύγκρουση των δύο αυτών 
τάσεων μέσα στο μπλοκ αυτό 
υπήρχε, αλλά εκδηλωνόταν υ¬ 
πόκωφα. Για παράδειγμα οι 
γνήσιοι ευρωπαϊστές υποστήρι¬ 
ζαν κύρια τον Σημίτη, ενώ οι 
Λαλιωτικοί επιτίθονταν απο¬ 
κλειστικά στους Τσοχατζοπου- 
λικούς. Την ίδια ώρα ο αρχηγός 
τους μαζί με τον Σκανδαλίδη ε¬ 
πιτίθονταν και ταπείνωναν τον 
Σημίτη καταγγέλλοντας και τις 
δύο “ομάδες” σαν διασπαστικές, 
και ο μέλλων Πρόεδρος γινόταν 
ένας απλός θλιβερός εριστικός 
Κώστας που έπρεπε να ενωθεί 
με έναν επίσης θλιβερό και ερι¬ 
στικό Άκη. (Είναι αντιπροσω¬ 
πευτικό του χαρακτήρα αυτών 
των δύο ότι κανείς τους στη δευ¬ 
τερολογία του δεν αντέδρασε 
σ’αυτή την ταπείνωση που τους 
έκανε ο Λαλιώτης). 

Είναι επίσης πολύ πιθανό να 
σημειώθηκε μια διαμάχη Σημί¬ 
τη - Λαλιώτη στη δεύτερη μέ¬ 
ρα του Συνέδριου, την Παρα¬ 
σκευή, όταν κανείς από τους 
Λαλιωτικούς δεν βγήκε να υ¬ 
περασπίσει τον Σημίτη απένα¬ 
ντι στο οργισμένο σοβινιστικό 
στρατόπεδο. Αυτό μάλιστα μπο¬ 
ρεί να συνδυαστεί με το ότι ο 


περίφημος Μαγκούφης της Λά¬ 
ρισας ήταν στη λίστα των 30 
Λαλιωτικών που το Γενάρη του 
’96 έκαναν κάλεσμα για τη σύ¬ 
γκλιση της Κοινοβουλευτικής 
ομάδας. Αυτό αφήνει το ενδε¬ 
χόμενο να είχε στήσει ο Λαλιώ¬ 
της την κλάκα της αντισημιτι- 
κής οργής της Παρασκευής προ- 
κειμένου κάτι παραπέρα να α- 
ποσπάσει από τον ενδοτικό Ση¬ 
μίτη. Γιατί η Παρασκευή τέ- 
λειωσε με μια μεγάλη ήττα των 
Σημιτικών όταν πήγαν μόνοι 
τους να δώσουν μια μάχη ενά¬ 
ντια στους Λαλιωτικούς. Επρό- 
κειτο για τη συμμετοχή των “α- 
ριστίνδην” στο Συνέδριο. Εκεί 
ο φιλοσημιτικός Πρωτόπαππας 
είπε όχι, ενώ ο λαλιωτικός χώ¬ 
ρος με επικεφαλής τον Μανίκα, 
είπε μαχητικά ναι. Ήταν τότε 
που είπε ναι και ο κεντριστής 
Κακλαμάνης και μάλιστα έκα¬ 
νε πως αρρώστησε. 

Στην ψηφοφορία που ακολού¬ 
θησε το καθαυτό σημιτικό 
στρατόπεδο ήταν τόσο αδύνα¬ 
μο που δεν χρειάστηκε καν να 
μετρηθεί για να διαπιστωθεί η 
ήττα του. 

Η πρόταση Σημίτη το Σάββα¬ 
το για τους τρεις αντιπροέδρους 
και η δημιουργία ενός νέου ει¬ 
δικού σχήματος εξουσίας, όπως 
η Πολιτική Γραμματεία, δεν θα 
πρέπει να είναι παρά υποχωρή¬ 
σεις κάτω από την πίεση της 
Παρασκευής. 

Πραγματικά όλοι οι λαλιωτι- 
κοί καθώς και η πολύ “παράξε¬ 
νη” Βάσω Παπανδρέου μίλησαν 
με ορμή μόνο το Σάββατο και 
όλο το Συνέδριο έγινε ξαφνικά 
ΣημίτηςΉ πολιτική ήττα του 
Τσοχατζόπουλου το Σάββατο ή¬ 
ταν τόσο σαφής που δεν θα μπο¬ 
ρούσε να την ανατρέψει η ομι¬ 
λία Λαλιώτη που μόνο επιφα¬ 
νειακά πήρε το μέρος του Τσο¬ 
χατζόπουλου. 

Η ΚΟΥΦΙΑ ΥΠΟΣΤΗΡΙΞΗ 

ΣΤΟΝ ΤΣΟΧΑΤΖΟΠΟΥ- 
ΛΟ 

Αυτός ήταν στην πραγματι¬ 
κότητα ήδη νεκρός αφοού η 
γραμμή της διαρχίας είχε κα- 
ταρρεύσει το Σάββατο. Γιατί η 
γραμμή της διαρχίας Σημίτη - 
Τσοχατζόπουλου είχε νόημα μό¬ 
νο εφ’όσον θα παραιτιόταν ο 
Σημίτης από τη διεκδίκηση της 
προεδρίας. Όταν όμως αυτός 
και το ενωμένο στρατόπεδο του 
επέμεινε το Σάββατο με πάθος 
στη συγκέντρωση των εξουσιών 
σε ένα πρόσωπο, η γραμμή της 
διαρχίας μπορούσε να πολεμη- 
θεί μόνο με τη γραμμή “ναι στον 
Τσοχατζόπουλο - όχι στον Ση¬ 
μίτη”. 

Αλλά το Σάββατο ούτε καν οι 
Τσοχατζοπουλικοί δεν σηκώθη¬ 
καν να υποστηρίξουν τον Τσο¬ 
χατζόπουλο μόνο του. Γι’αυτό 
το “δίδυμο” που πρότεινε ο 
Λαλιώτης τη στιγμή που το 


πρότεινε - στο τέλος δηλ. της 
διαδικασίας - ήταν μια κούφια 
φράση. Ένας Τσοχατζόπουλος 
που θα έπρεπε να εκλεγεί για 
Πρόεδρος μόνο με τον όρο ότι 
θα παραιτιόταν από την διεκδί¬ 
κηση της προεδρίας ο Σημίτης, 
ένας τέτοιος Τσοχατζόπουλος 
δίχως αυθυπαρξία, αλλά σαν 
σιαμαίος ενός εχθρού του, δεν ή¬ 
ταν δυνατό να ψηφιστεί. Αν μά¬ 
λιστα προσπαθήσουν οι ανα¬ 
γνώστες να φέρουν στο μυαλό 
τους την κορυφαία στιγμή του 
Λαλιώτη, εκεί δηλαδή όπου σαν 
γνήσιος φασίστας καλούσε το 
πλήθος να απαντήσει με ένα ναι 
ή ένα όχι στις προτάσεις του, θα 
θυμηθούν ότι ουσιαστικά δύο 
προτάσεις του πήραν μεγάλα 
“Ναι” στην ψηφοφορία. 

Η μία ήταν ότι δεν υπήρχε α¬ 
συμβίβαστο στην εκλογή 
Σημίτη και στην Προεδρία 
και η άλλη ότι έπρεπε να δη- 
μιουργηθεί Πολιτική Γραμμα¬ 
τεία. Μα αν κάποιος στ’αλήθεια 
ήθελε να υποστηρίξει τον Τσο¬ 
χατζόπουλο σε αυτό το Συνέδριο 
θα έπρεπε να καταγγέλει ακρι¬ 
βώς το πολιτικό ηθικό και ορ¬ 
γανωτικό ασυμβίβαστο Προέ¬ 
δρου και Πρωθυπουργού. Αυτό 
έκανε σε όλο το Συνέδριο όλο 
το τσοχατζοπουλικό στρατόπε¬ 
δο. Ο Λαλιώτης έκανε το αντί¬ 
θετο γιατί η βασική δουλειά του 
είναι, όπως είπαμε στην αρχή, 
να παραλύσει από δω και μπρος 
τις αντιστάσεις των σοβινιστών 
στην επίθεση των αντιπάλων 
τους. Η δεύτερη δουλειά του εί¬ 
ναι να χρησιμοποιεί τους νικη¬ 
μένους σοβινιστές και την γεμά¬ 
τη ανημποριά λύσσα τους για 
να οδηγεί σε διαρκείς υποχω¬ 
ρήσεις το επίσης σχεδόν τυφλό 
ευρωπαιόφιλο ρεύμα. 

ΤΟ ΤΙΜΟΝΙ ΣΤΑ ΧΕΡΙΑ 
ΤΟΥ ΒΡΩΜΙΚΟΥ 
ΛΑΛΙΩΤΗ 

Έτσι αυτό το σκοτεινό 
υποκείμενο, ο δήθεν φανατικός 
υποστηριχτής της διαρχίας, δεν 
δίστασε την επόμενη μέρα να 
αναγνωρίσει τον Σημίτη σαν 
“μόνο ηγέτη στο τιμόνι” του 
ΠΑΣΟΚ και να καλέσει τους 
πάντες σε ενότητα δηλαδή σε 
υποταγή σε ένα “τιμόνι” που 
κατά κύριο λόγο θα βρίσκεται 
στα χέρια του ίδιου του 
Λαλιώτη. Γιατί τι άλλο 
σημαίνει παρά επιβράβευση 
αυτής της ταχτικής το γεγονός 
ότι οι ρωσόδουλοι είναι 
ταυτόχρονα επικεφαλής και στις 
δύο ανοιχτά ανταγωνιζόμενες 
και δίχως χαρακτήρα τάσεις, και 
έτσι είναι επικεφαλής όλου του 
ΠΑΣΟΚ; Δηλαδή οι Λαλιώτης, 
Κακλαμάνης, Σκανδαλίδης 
είναι οι πρώτοι στη λίστα 
Τσοχατζόπουλου και οι επίσης 
“ρώσοι” Γ.Παπανδρέου, 
Αυγερινός, Πάγκαλος είναι 
στους επικεφαλής στη λίστα 


Σημίτη (Αφήνουμε προς το 
παρόν κατά μέρος τους πάντως 
όχι σθεναρούς ευρωπαϊστές 
Παπαϊωάννου, ΒΉαπανδρέου). 

Έτσι όταν είναι να 
σχηματιστεί ένα όργανο π.χ το 
Εκτελεστικό ή κυρίως, η 
Πολιτική Γραμματεία, οι 
“ρώσοι” εμφανίζονται και από 
τις δύο πλευρές της μοιρασιάς 
και διεκδικούν και τις δύο 
“αντίθετες” αντίστοιχες θέσεις. 
Όταν δηλαδή εμφανίζεται 
διεκδικητής για μια θέση ο 
Λαλιώτης, σαν επικεφαλής του 
Τσοχατζοπουλικού 
στρατοπέδου, τότε ο 
Γ.Παπανδρέου θα μπορεί να 
εμφανίζεται από την άλλη σαν 
Σημιτικός για να διεκδικήσει 
την αντίστοιχη θέση σαν 
αντίβαρο δήθεν στον Λαλιώτη. 

Αυτό λέγεται οργανωτική 
ηγεμονία και επιτυγχάνεται 
μετά από την πολιτική 
ηγεμονία που καταχτάνε 
επιδέξιοι εισοδιστές όταν 
παίζουν μέσα σε αντίθετους 
στρατούς δίχως χαραχτήρα. 
Όταν αυτοί οι εισοδιστές μένουν 
ασύλληπτοι και δίχως 
καταγγελία, και κυρίως, όταν 
η πολιτική τους γραμμή 
επιβάλλεται σαν “το κοινό 
πιστεύω” των σπαρασσόμενων 
στρατών. 

Αν τα αστικά ρεύματα που 
αντιπαλεύει ο Λαλιώτης μέσα 
και έξω από το ΠΑΣΟΚ 
συμβιβάζονται μαζί του και 
σέρνονται πίσω του, δεν ισχύει 
το ίδιο για τους επαναστάτες 
και το λαό. Όσες κομπίνες και 
ίντριγκες αν μηχανευτεί όσο 
και να καλύπτεται πίσω από 
τύπους και ρεύματα σαν του 
Σημίτη, η έκθεσή του δεν θα 
αργήσει. Γρήγορα το μέτωπο με 
ευρωπαϊκό και εκσυγχρονιστικό 
πρόσωπο που έχει σκαρώσει θα 
αρχίσει να φθείρεται γιατί θα 
του λείπει το άλλοθι. Η 
υποτέλεια στη Ρωσία και στις 
συμμορίες τύπου Κόκκαλη και 
Εμφιετζόγλου, το οικονομικό 
σαμποτάζ και η διαρκής ένταση 
με την Τουρκία και την Ευρώπη 
θα συνεχιστούν και θα 
δημιουργήσουν μια αφόρητη 
κατάσταση. 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 

με το νόμο 

Ανδρέας Παπανδρέου 

ΙΣΤΟΡΙΑ ΕΝΟΣ ΠΡΑΧΤΟΡΑ 


συνέχεια από τη σελ. 1 
το αίμα της αντίστασης στον ξέ¬ 
νο και ντόπιο καταχτητή στα δύο 
αντάρτικα αυτός έκανε τις σπου¬ 
δές του στο εξωτερικό και αρνιό- 
ταν ακόμα να υπογράψει κείμενο 
που κυκλοφορούσε στο εξωτερικό 
για τη μη εκτέλεση του Μπελο- 
γιάννη. 

Ο Α. Παπανδρέου σα “σοσιαλι¬ 
στής” πολιτικός δεν είναι γέννη¬ 
μα της εσωτερικής πάλης της χώ¬ 
ρας, αλλά ούτε και της παγκό¬ 
σμιας ιδεολογικής πάλης, ούτε 
από την πλευρά του επιστημονι¬ 
κού σοσιαλισμού, ούτε από την 
πλευρά του ρεβιζιονισμού. 

Ο Α. Παπανδρέου ήταν ένας ει- 
σαγόμενος “σοσιαλιστής” που το 
πολιτικό του διαβατήριό το σφρά¬ 
γισαν οι μυστικές υπηρεσίες του 
Κρεμλίνου, αξιοποιώντας τις πα¬ 
λιές τροτσκιστικές του καταβολές. 
Γενικά είναι ένας εισαγόμενος 
πολιτικός που έρχεται στην Ελ¬ 
λάδα το 1961 σε μια περίοδο που 
παγκόσμια χαρακτηρίζεται από τη 
λήξη του “ψυχρού πολέμου” με το 
δίδυμο Κέννεντυ-Χρουτσώφ. Είναι 
εκείνη η περίοδο που δίνεται η δυ¬ 
νατότητα στο σοβιετικό ρεβιζιο- 
νισμό να ανοιχτεί στη Δύση, να 
αρχίζει να γεμίζει δηλαδή με φουρ¬ 
νιές πραχτόρων τις χώρες της ε¬ 
πιρροής του αμερικάνικου ιμπε¬ 
ριαλισμού. Η πολιτική δράση του 
Α. Παπανδρέου από την πρώτη 
του στιγμή που πάτησε το πόδι του 
στην Ελλάδα μέχρι το θάνατό του 
υπηρέτησε ένα συγκεκριμένο στό¬ 
χο: Μέσα από την αξιοποίηση του 
αντιτούρκικου σοβινισμού να δια- 
σπάσει τα αστικά φιλοδυτικά κόμ¬ 
ματα, να αδυνατίσει τις ανεξαρ- 
τησιακές τριτοκοσμικές πλευρές 
της αστικής τάξης και να οδηγή¬ 
σει τη χώρα στη σφαίρα της ρώ- 
σικης επιρροής. 

Από το 1961-64 ο Α. Παπανδρέου 
δεν εμφανίζεται ανοιχτά στην πο¬ 
λιτική δράση. Στις εκλογές του 
1961, στον ανένδοτο 1961-1963 και 
στις εκλογές του ’63 ο Α. Παπαν¬ 
δρέου δεν κάνει ανοιχτή πολιτι¬ 
κή. Αλλά είναι αυτός που πιέζει 
τον Γ. Παπανδρέου να τραβήξει 
την Ένωση Κέντρου, σε μια αντια- 
μερικανική γραμμή. 

Η Ε.Κ. ήταν εκείνη την περίοδο 
ένας συνασπισμός σοβινιστικών 
κομμάτων της αστικής τάξης που 
κινιόταν και αυτός όπως και η 
Ε.Ρ.Ε. του Κ. Καραμανλή σε μια 
φιλοαμερικάνικη κατεύθυνση. 

Ο Α. Παπανδρέου δε μπορούσε 
να υποταχτεί στο φιλοαμερικανι- 
σμό της Ε.Κ., με την ένταξή του 
μέσα σ’ αυτή. Όλη του η ταχτική 
βρισκόταν στην όξυνση των αντι¬ 
θέσεων ανάμεσα στην Ε.Ρ.Ε. και 
την Ε.Κ. και μέσα από εκεί στην 
καλλιέργεια του αντιαμερικανι- 
σμού, αλλά και στην όξυνση των 
αντιθέσεων μέσα στην Ε.Κ. με την 
αξιοποίηση του σοβινισμού ιδιαί¬ 
τερα με τη χρησιμοποίηση του Κυ¬ 
πριακού. Όμως ο 

αντιαμερικανισμός του 

Παπανδρέου δεν είναι 
προοδευτικός. Γιατί γίνεται μέσα 
από την υποδαύλιση μέχρι 
υστερίας του ελληνικού 


σοβινισμού και βρίσκεται άμεσα 
στην υπηρεσία της ρώσικης 
πολιτικής. Ο σοβινισμός που 
ξεσηκώνει ο Παπανδρέου είναι ο 
μεγαλύτερος εχθρός του 
αντιιμπεριαλιστικού αγώνα του 
ελληνικού λαού. 

Έτσι είναι αυτός που σπρώχνει 
τον Γ. Παπανδρέου στη μη ανα¬ 
γνώριση των εκλογικών αποτελε¬ 
σμάτων του 1961 και στον ανένδο¬ 
το του 1961-63, που όξυνε τις αντι¬ 
θέσεις μέσα στην Ε.Κ. Ο Α. Πα¬ 
πανδρέου εμφανίζεται ανοιχτά πο¬ 
λιτικά στις εκλογές του 1964 όπου 
η Ε.Κ. καταχτά μεγάλη πλειοψη- 
φΐα και μπαίνει στην κυβέρνηση 
με στόχο να αλώσει την ηγεσία 
της Ε.Κ. 

Αυτό το επιχειρεί οξύνοντας τον 
αντιαμερικανισμό με ενέργειες ό¬ 
πως το κλείσιμο της “Φωνής της 
Αμερικής”, αλλά ιδιαίτερα με την 
Κύπρο, όπου χτυπάει μετά τις σφα¬ 
γές των ελλήνων φασιστών και 
τους βομβαρδισμούς των Τούρκων 
το 1964 το σχέδιο ειρήνευσης των 
Αμερικάνων με την ονομασία Σά- 
ντυς-Μπωλ. Ταυτόχρονα είναι αυ¬ 
τός που σπρώχνει τον Γ. Παπαν¬ 
δρέου στη ρήξη με το Παλάτι το 
1965. 

Έτσι ανοίγει το δρόμο προς τη 
λεγάμενη αποστασία, προς τη διά¬ 
λυση δηλαδή της Ε.Κ. 

Ταυτόχρονα ο Α. Παπανδρέου 
οργανώνει μια ακραία σοβινιστι¬ 
κή συνωμοτική οργάνωση μέσα 
στο στρατό, τον περιβόητο ΑΣΠΙ¬ 
ΔΑ και ξεκινάει το δεύτερο ανέν¬ 
δοτο ενάντια στην “αποστασία”. 

Εκεί έρχεται πλέον σε ανοιχτή 
σύγκρουση με τον Γ. Παπανδρέου. 
Είναι η κρίσιμη περίοδος 1966-1967. 
Ο Α. Παπανδρέου έχει αναδειχθεί 
σε κέντρο της ανωμαλίας, έχοντας 
διασπάσει τις αστικές πολιτικές 
δυνάμεις, οξύνοντας με βάση το 
Κυπριακό τον κάλπικο αντιαμερι- 
κανισμό του. Μια τελευταία προ¬ 
σπάθεια του Γ. Παπανδρέου να έρ¬ 
θει σε συμφωνία με τον αρχηγό της 
Ε.Ρ.Ε. Π. Κανελλόπουλο για προ¬ 
σφυγή στις κάλπες με την υπηρε¬ 
σιακή κυβέρνηση του I. Παρα- 
σκευόπουλου τορπιλίζεται από τον 
Α. Παπανδρέου. Ο δρόμος πλέον 
για το φασιστικό πραξικόπημα του 
’67 είναι ανοιχτός! 

Είναι εδώ χαρακτηριστικό ένα α¬ 
πόσπασμα από το βιβλίο του Α. 
Παπανδρέου “ΗΔημοκρατία στο 
απόσπασμα ”: 

«Προβάλλεται συχνά ο ισχυρι¬ 
σμός πως το δημοκρατικό στρα¬ 
τόπεδο, ιδιαίτερα εγώ , φέρω την 
ευθύνη του πραξικοπήματος, γιατί 
προκάλεσα την κρίση προωθώντας 
ένα υπερβολικά ριζοσπαστικό, ένα 
εξτρεμιστικό μεταρρυθμιστικό 
πρόγραμμα. Έπρεπε δηλαδή, να εί¬ 
ναι λιγότερο ριζοσπαστικές οι προ¬ 
τάσεις μου για μεταρρύθμιση και 
τα συνθήματα μου λιγότερο συ¬ 
ναρπαστικά. Έτσι διατείνονται 
μερικοί, θα είχε αποφευχθεί η 
στρατιωτική διχτατορία στην Ελ¬ 
λάδα. Λε μπορώ βέβαια παρά να 
συμφωνήσω πως έτσι θα μπορού¬ 
σε να αποφευχθεί το στρατιωτικό 
πραξικόπημα, απορρίπτω όμως εξ ’ 
ολοκλήρου αυτό το επιχείρημα. Και 


μόνο γιατί βασίζεται στην εσφαλ¬ 
μένη λογική πως δε θα πρέπει να 
αναλαμβάνεται καμιά μεταρρυθμι- 
στική προσπάθεια από φόβο μήπως 
καταλάβει βίαια την εξουσία κά¬ 
ποια αντιδραστική ομάδα, πως οι 
άνθρωποι πρέπει να αποδέχονται 
τη μοίρα τους, είτε τους αρέσει εί¬ 
τε όχι, από φόβο μήπως βρεθούν 
σε ακόμα χειρότερη κατάσταση» 

Εδώ ο Α. Παπανδρέου παραδέ¬ 
χεται ανοιχτά τις ευθύνες του για 
τη διχτατορία. Όσο για την “επα¬ 
ναστατική” ...λογική των μεταρ¬ 
ρυθμίσεων ένα θα πούμε: Πως σε 
κάθε μεταρρύθμιση αντιστοιχεί 
και ένας συσχετισμός πάλης για 
την εφαρμογής της. Ποιά ήταν λοι¬ 
πόν η πάλη από τις δυνάμεις των 
“μεταρρυθμίσεων” ενάντια στην 
επιβολή της διχτατορίας; 

Καμιά! 

Ακριβώς γιατί δε μπορούσε να 
υπάρξει στο βαθμό που η πολιτική 
του Α. Παπανδρέου αλλά και του 
ρεβιζιονισμού στηριζόταν στην 
προβοκάτσια και στις συνωμοσί¬ 
ες τύπου ΑΣΠΙΔΑ και όχι στο λα¬ 
ϊκό κίνημα. 

Στη διάρκεια της διχτατορίας, 
την οποία ο Α. Παπανδρέου την 
περνάει στο εξωτερικό, συνεχίζει 
την ίδια πολιτική. Την όξυνση του 
αντιαμερικανισμού με τη διάσπα¬ 
ση των αστικών πολιτικών δυνά¬ 
μεων. 

Συγκροτεί το Π.Α.Κ. και αρνιέ- 
ται κάθε ενιαία δράση των αντι- 
δικτατορικών δυνάμεων, ιδιαίτε¬ 
ρα χτυπάει την Ε.Κ. Είναι χαρα¬ 
κτηριστικό το γράμμα που στέλ¬ 
νει ο ίδιος εκ μέρους του Π.Α.Κ. 


Η ρωσόδουλη φράξια, αφού δια¬ 
τήρησε για πολύ καιρό τον Παπαν¬ 
δρέου σα μούμια στην ηγεσία του 
κόμματος για να μπορέσει να επι¬ 
βάλει την πολιτική της, εκμεταλ¬ 
λεύτηκε το θάνατο του για να ε¬ 
πιβάλει τη δίκιά της εθνική ενό¬ 
τητα, την ενότητα που οδηγεί κα¬ 
τευθείαν στην πρόσδεση στο ρώ- 
σικο άρμα. Η δικτατορία αυτής της 
εθνικής ενότητας μεταφράστηκε 
στην απόδοση τιμών αρχηγού κρά¬ 
τους, στην πρωτοφανή για ένα τόσο 
αμφιλεγόμενο πολιτικό πρόσοιπο, 
αποθέωση από τις εφημερίδες και 
τα κανάλια. 

Με τιμές αρχηγού κράτους έγι¬ 
νε την Τετάρτη 26 Ιουνίου η κη¬ 
δεία του Παπανδρέου. Ανάλογες τι¬ 
μές είχαν αποδοθεί τελευταία φο¬ 
ρά για τα ελληνικά δεδομένα στην 
κηδεία του βασιλιά Παύλου! Μπο¬ 
ρούμε να καταλάβουμε πόσο δυσα¬ 
νάλογη με το πολιτικό σύστημα ή¬ 
ταν όλη η φιέστα που οργάνωσε ο 
σοσιαλφασισμός. 

Η φιέστα του σοσιαλφασισμού δε 
σκόπευε να τιμήσει ένα πρόσωπο 
εσωτερικής και διεθνούς εμβέ¬ 
λειας. Σκόπευε να προβάλει και να 
επιβάλει τον Παπανδρέου σαν τέ¬ 
τοιο πρόσωπο, σκόπευε να επιβά¬ 
λει την πολιτική Παπανδρέου σαν 
τη μοναδική εθνική πολιτική, τον 


στο γραμματέα της ΕΚ-ΕΔΗΝ Ε¬ 
ξωτερικού για το συνέδριο της Ε.Κ, 
το 1971. 

Γράφει: 

«Μου είναι δύσκολο να καταλά¬ 
βω σε το οφείλεται η επίμονη α¬ 
φέλεια ηγετικών κύκλων που α¬ 
κόμη πιστεύουν ότι η Αμερική ή 
οι χώρες του ΝΑΤΟ θα προω¬ 
θήσουν μια κάποια μη χουντική 
λύση. Ο κυριαρχικός ρόλος που 
παίζουν στη διαμόρφωση πολιτι¬ 
κής το Πεντάγωνο και τα μεγάλα 
μονοπωλιακά συγκροτήματα των 
Η.Π.Α., καθιστούν αδύνατη μια ο¬ 
ποιαδήποτε αλλαγή στην Ελλάδα 
(με εξαίρεση την εφαρμογή του 
Συντάγματος του ’68 κάτω από την 
αιγίδα της χούντας) που δε θα προ¬ 
έρχεται από δυναμικό ένοπλο α¬ 
γώνα και σκληρή αναμέτρηση».Η 
γραμμή του ένοπλου αγώνα ενά¬ 
ντια στις « δυνάμεις κατοχής του 
αμερικάνικου ιμπεριαλισμού και 
στους πράχτορές του στην Ελλά¬ 
δα » για μια « Σοσιαλιστική και ό¬ 
χι απλώς Σοσιαλδημοκρατική, Δη¬ 
μοκρατική - ή δημοκρατία δε στα 
πλαίσια μιας σοσιαλιστικής κοι¬ 
νωνίας ξεπερνάει τον απολιθω- 
μένο κοινοβουλευτικό τύπο» είναι 
η βάση για τη συγκρότηση του 
Π.Α.Κ, του σκληρού πυρήνα για τη 
μετέπειτα συγκρότηση του 
ΠΑ.ΣΟ.Κ. 

Αυτή είναι η βασική δουλειά του 
Α. Παπανδρέου. Μέσα από τη διά¬ 
λυση του Κέντρου, να φτιάξει ένα 
καινούριο κόμμα που θα συσπει¬ 
ρώσει το σοβινισμό μαχητικά ε¬ 
νάντια στον αμερικάνικο ιμπερια¬ 
λισμό και στη Δύση. 


Παπανδρέου σαν τον πιο μεγάλο 
εθνικό ηγέτη. Ότι η εσωτερική εμ¬ 
βέλεια του Παπανδρέου δεν ήταν 
τέτοια που να επιβάλει τη φιέστα 
αποδείχτηκε από τη μικρή συμμε¬ 
τοχή του κόσμου στην κηδεία του. 
Ο κομματικός μηχανισμός του 
ΠΑ.ΣΟ.Κ. έκανε ότι μπορούσε για 
να φτιάξει μια μεγαλειώδη πομπή. 
Κινητοποίησε κόσμο, έδωσε δωρε¬ 
άν εισιτήρια σε πλοία, αμαξοστοι¬ 
χίες του ΟΣΕ και λεωφορεία, έ¬ 
δωσε ημέρα αργίας για τους δη¬ 
μόσιους υπαλλήλους ενώ έδωσε τη 
δυνατότητα και στα καταστήμα¬ 
τα να παραμείνουν κλειστά. Έ¬ 
φτιαξε όλο εκείνο το κλίμα της 
συγκίνησης και της εθνικής τρα¬ 
γωδίας μέσα από εφημερίδες και 
κανάλια. Κινητοποίησε αρκετές χι¬ 
λιάδες αστυνομικούς για να δια¬ 
φυλάξουν την τάξη μέσα στην κο¬ 
σμοθάλασσα. Τελικά το πλήθος δεν 
ξεπέρασε κατά τις πιο “απαισιό¬ 
δοξες” εκτιμήσεις του Ελεύθερου 
Τύπου τις σαράντα πενήντα χιλιά¬ 
δες και για το ψύχραιμο παρατη¬ 
ρητή τις είκοσι χιλιάδες. Αυτή η 
πραγματικότητα κρύφτηκε επιμε- 
λώς με την αποφυγή μακρινών 
πλάνων από τις κάμερες. Ενώ οι 
εκτιμήσεις του σοσιαλφασισμού 
και για το προσκύνημα που ανεβά¬ 
ζουν τον κόσμο σε 200.000 έως 


Όλες του οι ενέργειες μέσα στη 
Χούντα αλλά και μετά απ’ αυτή, 
όπως η μη συμμετοχή του στην κυ¬ 
βέρνηση εθνικής ενότητας το 1974, 
η άρνησή του για εκλογική συνερ¬ 
γασία με το Κέντρο το ’77, η ό¬ 
ξυνση της αντιτούρκικης πολιτι¬ 
κής με το «Βυθίσατε τοΧόρα» και 
τα “12 μίλια στο Αιγαίο” στοχεύ¬ 
ουν εκεί. Η αστική τάξη δε μπο¬ 
ρεί ν’ αντισταθεί. Ο Α. Παπανδρέου 
φτιάχνει το κόμμα του και παίρ¬ 
νει τις εκλογές το 1981. Είναι μια 
δουλειά που κράτησε 20 χρόνια για 
να τον φέρει στην κυβερνητική ε¬ 
ξουσία, όπου αρκετές φορές έχου¬ 
με αναλύσει την ταχτική του στα 
σχετικά πρόσφατα πολιτικά γεγο¬ 
νότα. 

Κλείνοντας θέλουμε να πούμε 
συμπερασματικά τούτο: 

Ο Α. Παπανδρέου αναδείχθηκε 
σαν ο πιο επικίνδυνος αντιδραστι¬ 
κός πολιτικός της σύγχρονης πο¬ 
λιτικής ζωής του τόπου. Σαν το ι¬ 
κανότατο εκείνο στέλεχος της ρώ¬ 
σικης διπλωματίας που με βασι¬ 
κή μέθοδο τον πραξικοπηματισμό 
και τη συνωμοσία, οδήγησε μέσα 
από την αξιοποίηση του σοβινισμού 
και με βασική μέθοδο το οικονομικό 
σαμποτάζ και την τρομοκρατία 
μέσα από τη “17Ν”, στην παραλυ¬ 
σία και στη διάσπαση την αστική 
τάξη και το λαό στην αδράνεια για 
να κυριαρχήσει στη χώρα ο ρώσι- 
κος ιμπεριαλισμός, αυτός που τον 
ανάδειξε και τον χρησιμοποίησε 
για χρόνια. Το χώμα που τον σκε¬ 
πάζει δε μπορεί παρά να είναι α¬ 
σήκωτο. 


300.000 είναι τουλάχιστον γελοί¬ 
ες αφού με βάση την απλή λογι¬ 
κή, μπορούσαν να προσκυνήσουν τη 
σορό κάθε λεπτό το πολύ 10 άτο¬ 
μα, και συνολικά όλες τις μέρες 
έως 30.000 άτομα. Σε ότι αφορά το 
πάθος του κόσμου, οι πιο συγκινη- 
μένοι αποδείχτηκαν οι γραφειο¬ 
κράτες της Ε.Α.Σ οι οποίοι είχαν 
κάθε λόγο να αναλάβουν την πρω¬ 
τοβουλία να κρεμάσουν μαύρες 
κορδέλες στα λεωφορεία τους. Για 
να τιμήσουν ένα από τα πολλά πα- 
πανδρεϊκά εγκληματικά πραξικο¬ 
πήματα ενάντια στο λαό και στην 
οικονομία της χώρας. 

Σε ότι αφορά τη διεθνή εμβέλεια 
αυτή αποδείχτηκε κυρίως από την 
ανυπαρξία ηγετών κρατών. Παρα¬ 
στάθηκαν εκπρόσωποι ξένων 
κρατών. Οι περισσότεροι ήταν ό¬ 
μως χαμηλόβαθμα κυβερνητικά 
στελέχη, όχι τέτοια που θα άρμο¬ 
ζαν σε έναν αρχηγό κράτους με ε¬ 
ξαίρεση τον Μιλόσεβιτς και την 
εγκληματική συνοδεία του. Ακό¬ 
μα και η Ρωσία δεν ήθελε να ε¬ 
κτεθεί και έστειλε χαμηλή αντι¬ 
προσωπεία. 

Ο ξένος τύπος τσάκισε επίσης 
αυτό το μύθο της διεθνούς εμβέ¬ 
λειας. Η “Μοντ” με ολοσέλιδο α¬ 
συνέχεια στη σελ. 6 


Κηδεία Παπανδρέου 

Ο ΛΑΟΣ ΑΠΕΙΧΕ 

Αναδημοσιεύουμε σ’ αυτό το φύλλο της Νέας Ανα¬ 
τολής μια μονογραφία του Λ. Λιθοξόου, του ιστορι¬ 
κού που έστω και χρόνια με συνέπεια μελετάει και 
ξεσκεπάζει το μεγάλο κρυμμένο έγκλημα του ελληνι¬ 
κού σοβινισμού, την εθνοεκκαθάριση και καταπίεση 


των εθνικά Μακεδόνων. Εδώ φέρνει στην επιφάνεια 
και σχολιάζει το υπόμνημα ενός από τους εμπνευστές 
και καθοδηγητές αυτής της εθνοεκκαθάρισης, του Φί¬ 
λιππου Αραγούμη προς το Γενικό Επιτελείο Στρα¬ 
τού το 1948. 


Μέσα από τις ψυχρές σελίδες αυτού του εγγράφου 
ξεπροβάλλει ανατριχιαστικά το σχέδιο της εξόντω¬ 
σης της μακεδονικής εθνικής μειονότητας και η λογική 
αυτού του σχεδίου που ενώνει τον εθνικισμό με το 
μίσος ενάντια στην κομμουνιστική επανάσταση στην 


Ο ΦΙΛΙΠΠΟΣ ΔΡΑΓΟΥΜΗΣ ΓΙΑ ΤΗ ΜΕΤΟΝΟΜΑΣΙΑ 

ΤΗΣ ΜΑΚΕΔΟΝΙΚΗΣ ΓΛΩΣΣΑΣ 
του Δημήτρη Λιθοξόου 


Το ιστορικό ντοκουμέντο που παρουσιάζεται στις 
επόμενες σελίδες είναι ένα απόρρητο υπόμνημα εί¬ 
κοσι δακτυλογραφημένων σελίδων του Φίλιππου 
Δραγούμη προς το Γενικό Επιτελείο Στρατού, με 
ημερομηνία 12 Νοεμβρίου 1948. Το υπόμνημα βρίσκε¬ 
ται στο προσωπικό αρχείο του Φ. Δραγούμη, στη Γεν- 
νάδειο Βιβλιοθήκη, στον υποφάκελο 104.6, με αριθμό 
εγγράφου 160 και τίτλο Περί των παραμεθορίων 
βουλγαροφώνων πληθυσμών. 

Ο συντάκτης του υπομνήματος Φίλιππος Δραγού- 
μης (1890-1980), καταγόμενος από το ελληνικό χωριό 
Βογατσικό ή Μπογκάτσκο της περιοχής Καστοριάς, 
γιος του Στέφανου και αδελφός του Ίωνα Δραγού¬ 
μη, υπήρξε ένα κορυφαίο πολιτικό στέλεχος του ελ¬ 
ληνικού κράτους, η καριέρα του οποίου ταυτίστηκε 
με τη διαδικασία εξελληνισμού των μη ελληνοφώ¬ 
νων πληθυσμών των επαρχιών της Μακεδονίας που 
ενσωματώθηκαν, μετά τους βαλκανικούς πολέμους 
και τον πρώτο παγκόσμιο πόλεμο, στην Ελλάδα. 

Την εποχή που συντάσσεται το υπόμνημα, οι μάχες 
ανάμεσα στις σύμμαχες δυνάμεις Δημοκρατικού 
Στρατού και Ν.Ο.Φ. , από τη μια, και Ελληνικού Στρα¬ 
τού, από την άλλη, διεξάγονται με εξαιρετική σφο- 
δρότητα στη δυτική Μακεδονία. Το ελληνικό κρά¬ 
τος, παράλληλα με τις στρατιωτικές επιχειρήσεις, ορ¬ 
γανώνει την ιδεολογική επίθεση κατά της μακεδονι¬ 
κής εθνικής κοινότητας. Ο Φ. Δραγούμης, βαθύς γνώ¬ 
στης του μακεδονικού ζητήματος, τέσσερις φορές βου¬ 
λευτής Φλώρινας-Καστοριάς (1920-22,1926-28,1932- 
33, 1933-35), πρώην γενικός διοικητής Μακεδονίας 
(1932-1934), υφυπουργός Εξωτερικών (5/1944-1/1945, 
4-11/1946), υπουργός Στρατιωτικών (11/1946-1/1947) 
και βουλευτής Θεσσαλονίκης τα χρόνια εκείνα (1946- 
1949), προσφέρει τις γνώσεις και την πολιτική σκέ¬ 
ψη του στο σχεδίασμά και την αναδόμηση της ελλη¬ 
νικής προπαγάνδας, λαμβάνοντας υπόψη τις ραγδαίες 
εξελίξεις στη βαλκανική. 

Το ερώτημα που έχει τεθεί στο Φ. Δραγούμη, ως 
μέλος της Επιτροπής Εθνικών Δημοσιευμάτων, από 
το Γ.Ε.Σ. αφορά «τους προκριτέους όρους δια τον χα¬ 
ρακτηρισμόν του γλωσσικού σλαυικού ιδιώματος 
πληθυσμών παραμεθορίων τινών χωριών της Βόρει¬ 
ας Ελλάδος και δη της Δυτικής Μακεδονίας» (σ. 1). 
Με άλλα λόγια δηλαδή, το στρατιωτικό επιτελείο 
ψάχνει να βρει το συμφέρον -στην εξυπηρέτηση των 
εσωτερικών και διεθνών αναγκών του ελληνικού 
κράτους- όνομα για να ξαναβαπτΐσει τη μακεδονική 
γλώσσα. 

Ο Φ. Δραγούμης επιχειρεί διεξοδικά με το υπόμνη¬ 
μά του να βοηθήσει την ελληνική προπαγάνδα να 
αρνηθεΐ τους μέχρι τότε τρεις όρους τους οποίους ε¬ 
πισήμους είχε χρησιμοποιήσει στις απογραφές της η 
Ελλάδα για να χαρακτηρίσει διαδοχικά τη γλώσσα 
των Μακεδόνων: μακεδονική το 1920, μακεδονοσλαυ- 
ική το 1928 και σλαβική το 1940. 

Το πρώτο κεφάλαιο του υπομνήματος έχει τίτλο Α- 
πόρριψις του όρου Σλαυομακεδόνες και η επεξήγη¬ 
ση των λόγων της απόρριψης παρατίθεται αμέσως. 
Είναι το ελληνικό υπουργείο Εξωτερικών που ανα¬ 
γνωρίζει το βλαβερόν της χρήσεώς του υπό των 
σλαυοκομμουνιστών τεθέντος από σκοπού εις διεθνή 
κυκλοφορίαν όρου Σλαυομακεδονική γλώσσα και 
Σλαυομακεδονική εθνότης και επιθυμεί την άρνηση 
του όρου. 

Παρά το γεγονός ότι οι όροι μακεδονική γλώσσα 
και μακεδονικό έθνος δεν έπαυσαν να χρησιμοποιού¬ 
νται τη δεκαετία του ’40 από τους έλληνες κομμου¬ 
νιστές, είναι αλήθεια ότι ταυτόχρονα η κομματική 
διάλεκτος επέβαλε και τη χρήση του όρου Σλαβομα- 


κεδόνες. 

Το Κ.Κ.Ε. πάντως την περίοδο εκείνη ταυτίζει τον 
όρο Σλαβομακεδόνες με τον όρο Μακεδόνες, σεβόμε¬ 
νο προφανώς τόσο την παλαιότερη απόφαση της Κομ¬ 
μουνιστικής Διεθνούς για το μακεδονικό ζήτημα της 
25/2/1934, όπου καταγγέλλεται η άρνηση της ύπαρ¬ 
ξης του μακεδονικού έθνους από τα τρία ιμπεριαλι¬ 
στικά κράτη που διαίρεσαν τη Μακεδονία, όσο και 
τη δική του απόφαση του 6ου συνεδρίου (12/1935), 
όπου καταγγέλλεται ο τρομακτικός στραγγαλισμός 
των δικαιωμάτων των εθνικών μειονοτήτων που κα¬ 
τοικούν στην Ελλάδα και κατά πρώτο λόγο των Μα¬ 
κεδόνων. 

Απόδειξη του ότι για το Κ.Κ.Ε. οι όροι Μακεδόνες 
και Σλαβομακεδόνες ταυτίζονται τα χρόνια εκείνα, 
είναι η απόφαση της 5ης Ολομέλειας της κεντρικής 
επιτροπής του κόμματος (31/12/1949), δυο μήνες μετά 
τη σύνταξη του παρόντος υπομνήματος, στην οποία 
γίνεται λόγος για την πλήρη εθνική αποκατάσταση 
του μακεδονικού-σλαβομακεδονικού λαού, έτσι όπως 
τη θέλει ο ίδιος. 

Ο Δραγούμης δηλώνει εξαρχής πως χαίρει για την 
απόφαση-πλαίσιο που θέτει το υπουργείο Εξωτερι¬ 
κών, την απόρριψη δηλαδή του όρου Σλαυομακεδό¬ 
νες, και συνηγορεί ξεκινώντας με μια γλωσσολογι- 
κή προσέγγιση: 

«Η σημερινή βουλγαρική γλώσσα παρουσιάζει α¬ 
ξιοσημείωτα ίχνη τρίτης γλώσσης, πιθανώς της ε- 
ξαφανισθείσης αρχαίας θρακικής ή της ιλλυρικής. 
Π.χ. η σλαυοβουλγαρική γλώσσα τοποθετεί το άρ¬ 
θρο ν εις το τέλος του ουσιαστικού, όπως και εις τα 
σημερινά ρουμανικά, εις τα κουτσοβλαχικά και εις 
τ’ αλβανικά και όπως εις καμίαν άλλην σλαυϊκήν 
γλώσσαν δεν συμβαίνει. Τα αυτά ακριβώς χαρακτη¬ 
ριστικά παρουσιάζει και το σλαυϊκόν ιδίωμα το ομι- 
λούμενον εις τι να βορειότερα μέρη της Μακεδονίας» 
(σ. 1-2). 

Από τη σημαντική αυτή παρατήρηση και τη συ¬ 
μπληρωματική ορθή διαπίστωση ότι «την σερβικήν, 
η οποία ομιλείται βορείως των Σκοπιών, οι Σλαυο¬ 
μακεδόνες δυσκολεύονται πολύ να εννοήσουν, ενώ 
την βουλγαρικήν εννοούν» (σ. 2), ο Δραγούμης με 
ένα λογικό άλμα καταλήγει στο πρώτο αυθαίρετο 
συμπέρασμα, πως «δεν πρόκειται δηλαδή περί ιδιαι¬ 
τέρας γλώσσης, ουδέ περί βουλγαρικής διαλέκτου, 
αλλά περί της ιδίας της βουλγαρικής γλώσσης με 
τινας λεκτικός διαφοράς» (σ.2). Φτάνει έτσι σε μια 
θέση τόσο ακραία, που ο έλληνας εθνικιστής γλωσ¬ 
σολόγος Νικ. Ανδριώτης θα αναγκαστεί μια δεκαε¬ 
τία αργότερα να διορθώσει, υπογραμμίζοντας ότι 
«πιο ασκανδάλιστο, προσφυέστερο και πλησιέστερο 
προς την αλήθεια είναι να γίνεται λόγος για σλαβι¬ 
κό ιδίωμα». 

Στη συνέχεια όχι από άγνοια, αλλά συνειδητά λέ¬ 
γοντας ψέματα, ισχυρίζεται ότι «οι ομιλούντες αυ¬ 
τήν (τη γλώσσα ) ουδέποτε εις το παρελθόν την απε- 
κάλεσαν σερβικήν ή άλλως πως, ει μη μόνον βουλ¬ 
γαρικήν» (σ.2), όταν είναι γνωστό πως στον οίκο 
Δραγούμη τόσο ο πατέρας του Στέφανος όσο και ο 
γαμπρός του Παύλος Μελάς μιλούσαν περί μακεδο¬ 
νικής γλώσσας, οι δε επιστολές του τελευταίου προς 
την αδελφή του Ναταλΐα, πρωτοδημοσιευμένες το 
1926, το μαρτυρούν. 

Κατακρίνει επίσης τους ελληνόφρονες που «εκ μί¬ 
σους προς τους Βουλγάρους μίλησαν για ένα ιδιαί¬ 
τερον μακεδονικόν ιδίωμα μη σλαυϊκόν πλησιάζον 
προς τα ελληνικά» (σ. 2), φωτογραφίζοντας κυρίως 
τον Κωνσταντίνο Τσιούλκα και όσα φαιδρά έγραψε 
το 1907 για τη μακεδονική γλώσσα. 


Επανέρχεται στο διαδεδομένο προπαγανδιστικό ι¬ 
σχυρισμό πως οι μη ελληνόφωνοι της νότιας βαλκα¬ 
νικής είναι Έλληνες « λησμονήσαντες την ελληνι¬ 
κήν» (σ. 2) και κλείνει το πρώτο κεφάλαιο με μια 
άσχετη και αντιφατική προς τα προηγούμενα, από¬ 
λυτα όμως επιστημονική και διεθνώς αποδεκτή σή¬ 
μερα θέση, ότι «η γλώσσα δεν αρκεί (για) να χαρα¬ 
κτηρίση την καταγωγήν και τον εθνισμόν» (σ. 2). 

Στο δεύτερο κεφάλαιο, με τίτλο Προτίμησις του ό¬ 
ρου βουλγαρόφωνοι Έλληνες, ο Φίλιππος Δραγού¬ 
μης συγκεκριμενοποιεί την πρότασή του. Εδώ δια¬ 
βάζουμε ότι οι Σέρβοι μετά το 1912 ονόμαζαν την 
πλειοψηφία του πληθυσμού των μακεδονικών επαρ¬ 
χιών που κατέκτησαν Σλάβους της Μακεδονίας ή 
Σλαυομακεδόνες και ενστάλαζαν «επιμόνως εις την 
συνείδησιν όσων δεν ηδύναντο να προσελκύσουν εις 
τον σερβισμόν την ιδέαν της υπάρξεως ιδιαιτέρας 
σλαυικής μακεδονικής εθνότητος διαφόρου της βουλ¬ 
γαρικής και εν ανάγκη της καθαυτό σερβικής» (σ.3). 

Αναφερόμενος στους τσεντραλιστές μακεδόνες ε¬ 
παναστάτες, γράφει για το Σοσιαλιστικόν Αυτονο- 
μιστικόν Μακεδονικόν Κομιτάτον, την υποστήριξη 
προς αυτό των ποθούντων την απελευθέρωσίν των 
από του οθωμανικού ζυγού μη σχηματικών χριστια¬ 
νών κατοίκων της Μακεδονίας (στις αρχές του αιώ¬ 
να), καθώς επίσης και για την αλληλεγγύη των ευ- 
ρωπαίων σοσιαλιστών στους επαναστάτες (σ.3). 

Για τη χρήση του ονόματος Σλαβομακεδόνες, εκ μέ¬ 
ρους των χωρικών, θεωρεί υπεύθυνο το κομμουνιστι- 
κό-αυτονομιστικό κίνημα και την οργάνωση Ν.Ο.Φ. 
(σ. 4-5), όσο δε για τους πολιτικούς στόχους της τελευ¬ 
ταίας, πιστεύει πως είναι τρεις: 

α) Η απώτατη λύση, η κατάληψη ολόκληρης της 
Μακεδονίας. 

β) Η μεταβατική λύση, η απόσπαση των πυκνοτέ- 
ρων κατοικουμένων τόπων της δυτικής Μακεδονί¬ 
ας. 

γ) Η τελευταία λύση, η της «αναγνωρίσεως παρά 
του Ο.Η.Ε. εθνικής μειονότητος σλαυομακεδονικής 
εις την ελληνικήν Μακεδονίαν δια της εξασφαλίσε- 
ως διεθνώς μειονοτικών εθνικών, εκκλησιαστικών 
και σχολικών δικαιωμάτων των σλαυομακεδονικών 
πληθυσμών» (σ. 5). 

Εκτιμώντας τα δεδομένα της εποχής, την πολιτική 
και στρατιωτική συγκυρία, ο Δραγούμης παρατηρεί 
ως προς τα ανωτέρω τα εξής: 

«Τα μεν δύο πρώτα ενδεχόμενα φαίνονται ήδη, χά¬ 
ρις εις την αγγλοαμερικανικήν αρωγήν και εις την 
από διετίας και πλέον συνεχιζομένην αντίστασιν λαού 
και στρατού κατά του σλαυοκομμουνιστικού συμ¬ 
μοριτισμού, ματαιούμενα, αν και αι συμμορίαι κατέ¬ 
χουν ακόμη εξ ολοκλήρου τας δύο σημαντικοτάτας 
παραμεθορίους περιφερείας Κορεστίων της Καστο¬ 
ριάς και Πρέσπας της Φλωρίνης. Το τρίτον όμως εν¬ 
δεχόμενον δεν απεσοβήθη ακόμη, καθώς φαίνεται και 
από την εις την διάσκεψιν του Ο.Η.Ε. εις Παρισίους 
επιμονήν του πανσλαυικού συνασπισμού, εντατικώς 
καλλιεργούντος την λύσιν της διεθνούς αναγνωρί¬ 
σεως σλαυομακεδονικής μειονότητος εις την ελλη¬ 
νικήν Μακεδονίαν. Επειδή δε η προστασία των μι¬ 
κρών, των αδυνάτων και των μειονοτήτων είναι προ¬ 
σφιλές θέμα πάντων των αληθώς φιλελευθέρων και 
δημοκρατικών το φρόνημα λαών, τρέχομεν τον κίν¬ 
δυνον να ιδώμεν τούτους εξαπατωμένους υπό του παν¬ 
σλαυικού συνασπισμού και την ύπουλον πρότασιν 
τούτου γινομένην δεκτήν» (σ. 5-6). 

Στο τρίτο κεφάλαιο του υπομνήματος, με τίτλο Ο 
όρος σλαυϊκόν ιδίωμα καταντά ταυτόσημος προς τον 
όρο σλαυομακεδονικόν, ο συγγραφέας εξηγεί γιατί 

κατά τη γνώμη του συμβαίνει αυτό: 

«Ο όρος σλαυική γλωσσική μειονότης είναι ουσια¬ 
στικός ταυτόσημος προς τον όρον σλαυομακεδονι- 
κή. Θεωρητικός θα ηδύνατο να υποστηριχθή ότι δεν 
έχει στενός εθνικόν χαρακτήρα, αλλά μόνον γλωσ¬ 
σικόν ή και ευρύτερον φυλετικόν. Την σλαυικήν οι¬ 
κογένειαν απαρτίζουν πολλά έθνη με διαφόρους 
σλαυικάς γλωσσάς. Αλλ’ εις την πράξιν, εάν ανα- 
γνωρίζομεν σλαυικήν γλωσσικήν μειονότητα εις τη 
Μακεδονίαν, διάφορον της βουλγαρικής και της σερ- 
βικής θα μετεπίπτομεν αυτομάτως και αναγκαστι¬ 
κός εις την σλαυοκομμουνιστικήν θεωρίαν της υ- 
πάρξεως ιδιαιτέρας σλαυομακεδονικής εθνότητος» 
(ο.6). 

Δυο χρόνια αργότερα σε επιστολή του προς το φί¬ 
λο του Χρ. Χριστΐδη, μέλος για χρόνια της Μικτής 
ΕπιτροπήςΕλληνοβουλγαρικής Μεταναστεύσεως και 
συγγραφέα του βιβλίου Εε ΘίΐιηουίΙίίμε Μειοεάοηίεη 
(1949), ο Φ. Δραγούμης επανέρχεται στο περιεχόμενο 
της ανωτέρω παραγράφου ομολογώντας ότι εκεί εκ¬ 
θέτει «και όσους λόγους δεν μπορούν να ειπωθούν 
δημοσία». 

Στη συνέχεια του κεφαλαίου ο συντάκτης του έρ¬ 
χεται στο ζήτημα της παλαιότερης απόφασης της ελ¬ 
ληνικής κυβέρνησης (το 1925) για τη διδασκαλία της 
μακεδονικής γλώσσας στις μειονοτικές περιοχές, την 
έκδοση του μακεδονικού αναγνωστικού ΑΒΕΘΕΰΑΚ 
και στα της ανταλλαγής πληθυσμών βάσει της σύμ¬ 
βασης της Νευί11γ (σ. 7). 

Για την πολιτική συμπάθεια των μακεδόνων αυτο¬ 
νομιστών την περίοδο του μεσοπολέμου προς το 
Κ.Κ.Ε., λόγω των θέσεων του στο μακεδονικό, σχο¬ 
λιάζει: «εψήφιζον κατά τας εκλογάς το κομμουνι¬ 
στικόν κόμμα, εκδηλούντες ούτω νομιμοφανός την 
απέχθειάν των προς το φιλελεύθερον καθεστώς». 

Υποβαθμίζει ωστόσο το θέμα, θεωρώντας μικρό το 
ποσοστό των κομμουνιστών: «Το κόμμα όμως τούτο 
εις τον νομόν Φλωρίνης και Καστοριάς (ήτο τότε ε¬ 
νιαίος ο νομός) ελάμβανενμόνον το δέκατον των ψή¬ 
φων» (σ. 8). 

Η παρατήρηση αυτή του Δραγούμη, για το μικρόν 
της εκλογικής βάσης, βρίσκεται στον αντίποδα των 
όσων υποστήριζε ο συνεργάτης και φίλος του, βαθύς 
γνώστης των μακεδονικών πραγμάτων, Κωνσταντί¬ 
νος Καραβίδας, τα οποία, πιστεύω, είναι πολύ περισ¬ 
σότερο πλησίον της ιστορικής πραγματικότητας, φα¬ 
νερώνουν την ταραχή των ελληνικών αρχών και αξί¬ 
ζει να μεταφερθούν εδώ αυτούσια: 

δυνάμεων: 

«Προς αποφυγήν των χειροτέρων συνεπειών της διε¬ 
θνούς αναγνωρίσεως. έστω και γλωσσικής μόνον - 
ήτοι όχι εθνικής- βουλγαροφώνου ή γενικότερον 
σλαυοφόνου μειονότητος, είναι ανάγκη από τούδε 
ν’ αποφασίσωμεν και δραστηρίως, αλλ’ αθορύβως, 
να εφαρμόσωμεν τ’ ακόλουθα μέτρα, τα οποία από 
έτους επρότεινα προς τας τοπικός αρχάς, διοικητι¬ 
κός, δικαστικός, στρατιωτικός κλπ. της Αυτικής Μα¬ 
κεδονίας, όπως και προς το Υπουργείον επί των Ε¬ 
ξωτερικόν (προς τον μόνιμον υφυπουργόν κ. Π. Πι- 
πινέλην) και προς το Γεν. Επιτελείον του Στρατού 
(Στρατηγόν κ. Σ. Κιτριλάκην). 

α. Οι συνεργασθέντες μετά των κατακτητόν, και 
δη των Βουλγάρων, κατά την κατοχήν και οι κατα- 
δικασθέντες και καταδικαζόμενοι δι’ εγκληματικός 
πράξεις σχετιζομένας προς τον συμμορι τισμόν και τον 
κομμουνισμόν εις τας παραμεθορίους εκείνας περι¬ 
φέρειας, καθώς και οι οικειοθελός καταφυγόντες εις 
τα γει τονικά εδάφη ή προσχωρήσαντες εις τας συμμο¬ 
ρίας (όχι αναγκαστικός) και φυγοδικούντες να θεω¬ 
ρηθούν επισήμως ότι απέρριψαν την ελληνικήν ιθα¬ 
γένειαν και έκαμαν εμπράκτως επιλογήν άλλης υ- 
πηκοότητος. 

β. Τούτων να κατασχεθούν αι περιουσίαι, τα χωρά¬ 
φια δε να παραχωρόνται υπό του κράτους από τούδε 
προς καλλιέργειαν εις εγνωσμένων ελληνικόν φρο¬ 
νημάτων ακτήμονας αγρότας συγχωριανούς, αλλά 
μόνον εκ πλησιόχωρων περιοχών, π.χ. εκ των ελλη¬ 
νοφώνων χωρίων του Γράμμου, δυναμένων ευκολώ- 
τερον να εγκληματισθούν εις τας σκληρός φυσικός 
και κοινωνικός συνθήκας των παραμεθορίων τού¬ 
των υψιπέδων, λαμβανομένης δε προνοίας όπως μη 
μεταβληθούν ούτοι εις τυραννίσκους των εναπομει- 


νάντων παλαιών κατοίκων. Οι δε μέλλοντες να πα- 
ραχωρηθούν εις τους εποίκους κλήροι δέον να είναι 
επαρκείς δια την συντήρησιν πενταμελούς οικογέ¬ 
νειας, ώστε να έχουν συμφέρον να εγκατασταθούν 
οριστικός και να μη εγκαταλείψουν με το πρώτον 
φύσημα αέρος τας νέας των κατοικίας, και 

γ. Αι οικογένειαί των αδιακρίτως γλώσσης, δηλα¬ 
δή και αι ελληνόφωνοι, να εκτοπισθούν βαθμιαίως 
εις Νοτίαν Ελλάδα, σκορπιζόμεναι όμως επιμελώς 
ανά μίαν ή δύο το πολύ εις έκαστον χωρίον ή πάλιν 
συμφώνως προς τον νόμον περί ληστείας και προς 
ασφάλειαν των στρατιωτικών δυνάμεων, αι οποίαι 
διεξάγουν επιχειρήσεις εις τα παραμεθόρια. Κατά δε 
την μεταφοράν και την εγκατάστασίν των εις τους 
τόπους εκτοπίσεως να τηρώνται υπό των κρατικών 
οργάνων αυστηρός όλαι οι νόμιμοι και ανθρωπιστι¬ 
κοί κανόνες συμπεριφοράς απέναντι των εκτοπιζο- 
μένων γυναικοπαιδών... Εις τα παραμεθόρια ευρί- 
σκονται εγκατεστημένοι εις επίκαιρα σημεία και ελ¬ 
ληνόφωνοι πρόσφυγες (ως π.χ. οι εκ Ρωσίας Καυκάσιοι 
καλούμενοι), των οποίων πολλοί δυστυχώς τυγχά¬ 
νουν επικίνδυνοι κομμουνισταί. Αια να μη, λοιπόν, 
κατηγορηθή η ελληνική κυβέρνησις ως ενεργούσα 
παρανόμως, ανελευθέρως και απανθρώπως, και δη 
διωγμόν γλωσσικόν και φυλετικόν, θα ήτο ενδεδειγ- 
μένον ν’ αρχίση η εκτόπισις από των οικογενειών 
των ελληνοφώνων κακούργων. 

Τοιουτοτρόπως θα καταφανή η αρχή ότι όσοι εκ 
των καταδίκων ή φυγοδίκων απέδειξαν εμπράκτως 
ότι θέλουν ν’ ανήκουν εις την σλαυομακεδονικήν, 
την βουλγαρικήν ή άλλην εθνότητα απέβαλον αυ¬ 
τομάτως την ελληνικήν ιθαγένειαν και δεν θα γί¬ 
νουν πλέον δεκτοί εις το ελληνικόν έδαφος, θα τους 
σταλούν δε εν ευθέτω καιρώ αι οικογένειαί των, εφ 
όσον δεν θα τας έχουν ήδη παραλάβει μεθ’ εαυτών 
εις τας νέας των πατρίδας. 

Εάν και μετά τούτο ηθέλομεν ευρεθή ηναγκασμέ- 
νοι διεθνώς ν’ αναγνωρίσωμεν την ύπαρξιν σλαυο- 
φώνου ή βουλγαροφώνου γλωσσικής μειονότητος εν 
Ελλάδι, δεν θα τολμήσει κανείς χωρικός να παρου- 
σιασθή και να ζητήση είτε το άνοιγμα μειονοτικών 
σχολείων και ναών ή έστω και την απλήν διδασκα¬ 
λίαν του γλωσσικού ιδιώματος των εις το ελληνικόν 
δημοτικόν σχολείον του χωρίου του, διότι εν τω με¬ 
ταξύ οι ρευστής συνειδήσεως βουλγαρόφωνοι θα έ¬ 
χουν παραδειγματισθή εκ των συνεπειών της εκρι- 
ζώσεως των σλαυοκομμουνιστικών πρακτόρων συγ¬ 
χωριανών των της α' κατηγορίας και θα έχουν δια- 
φωτισθή καταλλήλως υπό των αρμοδίων αρχών μας. 
Ιδίως η αφαίρεσις των αγρών και η απομάκρυνσις 
των οικογενειών θα έχη εμποιήσει βαθυτάτην εις αυ¬ 
τούς εντύπωσιν, ώστε να μη υποκύψουν εις τας κρύ¬ 
φιας πιέσεις και απειλάς των σλαυοκομμουνιστών, 
εις τους επιδεικνύοντας δε εμμονήν εις την ελληνι¬ 
κήν παιδείαν και πίστιν εις την ελληνικήν εκκλησί¬ 
αν θα είναι ωφέλιμον να χορηγώνται ειδικαί ηθικαί 
αναγνωρίσεις και επιβραβεύσεις. Εάν όμως αντιθέτως 
πεισθώμενεις τας υστερικάς και δημοκοπικάς κραυ- 
γάς των ισχυριζομένων ότι όλοι οι σλαυόφωνοι είναι 
ανάγκη να εκδιωχθούν βιαίως κλπ., θα δημιουργή- 
σωμεν κατά την κρίσιμον ταύτην δια την διεθνή ει¬ 
ρήνη και την ελληνικήν υπόθεσιν στιγμήν ημείς, οι 
ίδιοι, εν Ελλάδι μειονότητα εθνικήν, της οποίας θα 
είναι αδύνατον πλέον ν’ απαλλαγώμεν δι’ οιασδή- 
ποτε αναγκαστικής ανταλλαγής ή άλλου ολοκλη¬ 
ρωτικού μέτρου, απαραδέκτου διεθνώς και δυναμι- 
κώς απραγματοποιήτου. 

Τοιούτο δυναμικόν μέτρον κατά τα μέσα του λή¬ 
γοντας έτους ωρισμέναι στρατιωτικοί αρχαί εις Κα¬ 
στοριάν και Φλώριναν επιχείρησαν να εφαρμόσουν 
απελαύνουσαι δια της βίας εκ των περιφερειών τού¬ 
των προς τα σύνορα και προς τας κατεχομένας υπό 
των συμμοριτών περιοχάς τοιαύτας οικογένειας 
παραμεινάσας εις τα χωρία των. Το αποτέλεσμα υ¬ 
πήρξε μετά τινας ημέρας να επανέλθουν σχεδόν όλαι 
και μετά νέαν απέλασιν να επανέλθουν δια δευτέραν 
φοράν είτε εις τα χωρία των είτε εις άλλα γει τονι κά. 
Ευτυχώς ετέθη τέρμα εις το αυθαίρετον και εξαιρε- 
τικώς επικίνδυνον τούτο παιγνίδιον υπό του Γ.Ε.Σ. 
και της κυβερνήσεως. 

Είναι απόλυτος ανάγκη ν’ αντιληφθώμεν ότι κα- 
νέν μεμονωμένον μέτρον δεν δύναται να τεθή εις ε¬ 


φαρμογήν άνευ υπευθύνου κυβερνητικής πρωτοβου¬ 
λίας, πλήρους συνεργασίας και τελείου συντονισμού 
ενεργειών πάντων των αρμοδίων κλάδων της διοι- 
κήσεως. Οιαδήποτε δε πολιτική επί εθνικών ζητη¬ 
μάτων απαιτεί και την συγκατάθεσιν πάντων των 
νομιμοφρόνων μεγάλων πολιτικών κομμάτων. Συ- 
γκεκριμένως, δια την τελεία συνεργασία των στρα¬ 
τιωτικών, των δικαστικών και των καθαρώς διοικη¬ 
τικών αρχών και της χωροφυλακής με γενικήν κα- 
τεύθυνσιν διδομένην υπό του Υπουργείου επί των Ε¬ 
ξωτερικών εν σύμπνοια εννοείται με το Γενικόν Ε- 
πιτελείον του Στρατού» (σ. 15-18). 

Το προτελευταίο κεφάλαιο του υπομνήματος επι¬ 
σημαίνει τη δέουσα που πρέπει να δοθεί προσοχή της 
πολιτείας περί του θέματος των ξενοφώνων και τον 
αντίκτυπο που μπορεί να έχει μια λαθεμένη πολιτι¬ 
κή στο ζήτημα αυτό, κυρίως στην επεκτατική εξω¬ 
τερική πολιτική του ελληνικού κράτους ή, όπως κομ¬ 
ψότερα αναφέρεται, επί των εθνικών διεκδικήσεων 
της Ελλάδος. 

Ο Δραγούμης γίνεται εδώ απόλυτα σαφής και κα¬ 
τηγορηματικός: «Ωφείλομεν, γράφει, να προσέξωμεν 
και την εξής άποψιν, η οποία εις το προσεχές μέλλον 
δεν αποκλείεται να έχη μεγάλην επίδρασιν επί της 
εθνικής μας εδαφικής ολοκληρώσεως, ότι κατ’ ουδέ- 
να τρόπον συμφέρει να δώσωμεν την εντύπωσιν ότι 
τάχα δεν θεωρούμεν Έλληνας τους ξενόφωνους και 
ότι επιδιώκομεν την εξόντωσίν των. Αεν υπάρχουν 
δυστυχώς πλέον ελληνόφωνοι ελληνικοί πληθυσμοί 
εις τα διεκδικούμενα υφ’ ημών γειτονικά εδάφη, ε¬ 
κτός μόνον υπολειμμάτων τινών εις την νοτιοδυτι¬ 
κήν Βορείαν Ήπειρον (ήτοι εις τας περιφερείας Πω- 
γωνίου, Αελβίνου, Αγίων Σαράντα και Χιμάρας). Και 
συνεχίζει το συλλογισμό του διατυπώνοντας την ε¬ 
ρώτηση: «Εάν λοιπόν αρνηθώμεν ότι οι ξενόφωνοι 
Έλληνες της Ελλάδος είναι Έλληνες, πού θα στηρί- 
ξωμεν ενδεχομένην αξίωσιν να προσαρτήσωμεν 
γειτονικά εδάφη, κατοικούμενα εξ ίσου και συμπα¬ 
γέστερο ν υπό ομοίων ξενοφώνων πληθυσμών; Πώς 
θα διεκδικήσωμεν το Αργυρόκαστρον, την Πρεμε- 
τήν, την Κορυτσάν, την Μοσχόπολιν, το Μοναστή- 
ριον, την Γευγελήν, την Στρούμιτσαν, το Μελένικον, 
το Νεβροκόπι κλπ.;» (σ.19) 

Τελικά, ο Δραγούμης κλείνει το υπόμνημά του για 
τη μετονομασία των Μακεδόνων και της γλώσσας 
τους, με ορισμένες ειδικές υποδείξεις για την περί¬ 
πτωση που το ελληνικό κράτος υποχρεωνόταν από 
τις μεγάλες δυνάμεις της εποχής να χορηγήσει στις 
μειονότητες «ελευθερίαν διδασκαλίας μη ελληνικής 
μητρικής γλώσσης». Μπροστά σε αυτό το ενδεχόμε¬ 
νο υπογραμμίζει πως πρέπει να ληφθούν τα αναγκαία 
μέτρα, ώστε η διδασκαλία «να μη γίνη δι’ ειδικών 
ξενοφώνων σχολείων (όπου η ελληνική γλώσσα θα 
διδάσκεται υποχρεωτικώς ως ξένη επίσημος γλώσ¬ 
σα του κράτους), αλλά προαιρετικώς εις τα υπάρχο¬ 
ντα ήδη κρατικά ελληνικά δημοτικά σχολεία, όπου 
η υπόλοιπος διδασκομένη ύλη θα διδάσκεται με όρ- 
γανον διδασκαλίας την ελληνικήν. Οι διδάσκαλοι 
δε της ξένης γλώσσης θα είναι υποχρεωτικώς Έλ¬ 
ληνες πολίται, υποκείμενοι εις τους ελληνικούς νό¬ 
μους και εις την εποπτείαν των Ελλήνων επιθεωρη¬ 
τών». Προτείνει δε στη διδασκαλία να χρησιμοποι¬ 
ηθεί, για εθνικούς λόγους, η κυριλλική (και όχι η λα¬ 
τινική) γραφή, λόγω της βυζαντινής της προέλευσης 
και της συγγένειάς της προς την ελληνική (σ. 20). 

Ο Φίλιππος Δραγούμης θα επανέλθει στο αυτό ζή¬ 
τημα, της πολιτικής δηλαδή επιλογής του ελληνι¬ 
κού κράτους για τη μετονομασία των Μακεδόνων, 
με «εμπιστευτικό σημείωμα δια την αντιμετώπισιν 
της σλαυοκομμουνιστικής επιβουλής κατά της βο¬ 
ρείου Ελλάδος» δεκατέσσερα χρόνια αργότερα. Στις 
14 Σεπτεμβρίου 1962 συντάσσει το νέο κείμενο που 
κοινοποιεί στο βασιλιά, τον πρωθυπουργό Κ. Καρα¬ 
μανλή και τον υπουργό Εξωτερικών Ε. Αβέρωφ. 

«Θα συνέφερεν εις την Ελλάδα, ξαναδιαβάζουμε ε¬ 
κεί, οι σλαυόφωνοι της συνορευούσης με την Νοτιο- 
σλαυίαν Αυτικής και Κεντρικής Μακεδονίας να χα- 
ρακτηρίζωνται παρ’ ημών ως βουλγαρόφωνοι μάλ¬ 
λον, παρά ως Μακεδόνες». 




Σελίδα 6 


ΝΕΑ ΑΝΑΤΟΛΗ 


ΠΑΡΑΣΚΕΥΗ 5 ΙΟΥΑΗ 1996 


συνέχεια από τη σελ. 5 

Η εμμονή του Φ. Δραγούμη στο ζήτημα της μετονομασί- 
ας, όπως προκύπτει από τα ανωτέρω, αρκετές δεκαετίες 
πριν το ελληνικό κράτος δώσει και χάσει την πρόσφατη 

μάχη για το όνομα, τον ανακηρύσσει ιστορικά σε κύ¬ 
ριο εμπνευστή της πολιτικής της μετονομασίας και 
πνευματικό ταγό μιας στρατηγικής που απομόνωσε 
διεθνώς την Ελλάδα και την οδήγησε σε κορυφαία 
διπλωματική ήττα. Οι έλληνες πρωταγωνιστές της 
αντιμακεδονικής πολιτικής των ετών 1991-1996 ή¬ 
ταν, χωρίς να το ξέρουν (οι περισσότεροι), φερέφωνα 
ή εργολάβοι μιας ιδέας που είχε ήδη ηλικία μισού 
αιώνα. 


ΣΗΜΕΙΩΣΕΙΣ 

1. Δημήτρης Λιθοξόου, Μακεδονική γλώσσα και ελλη¬ 
νική προπαγάνδα, περιοδικό ΖΟΡΑ τ. 6/1995, σ. 19. 

2. Μέσα από την Ακροναυπλία, το Μάϊο του 1940, ο πρώ¬ 
ην γραμματέας του Κ.Κ.Ε. Παντελής Πουλιόπουλιος, έ¬ 
γραφε : όποιος αρνείται τήν ύπαρξη.άλυτου ως τώρα, ενός 
εθνικού μακεδονικού ζητήματος στην ελληνική , 
βουλγαρική, σέρβική Μακεδονία, είναι δίχως άλλο λακές 
της μπουρζουαζίας. Παντελής Πουλιόπουλος, Άρθρα θέσεις 
και πολεμικές,ΠΡΩΤΟΠΟΡΙΑΚΗ ΒΙΒΛΙΟΘΗΚΗ, Αθήνα 
1976, σ. 78. 

3. Στην απόφαση της 25/2/1934 για το Μακεδονικό της 
Κομουνιστικής Διεθνούς διαβάζουμε : Τα κυριαρχούντο 
έθνη των τριών ιμπεριαλιστικών κρατών που διαίρεσαν 
τη Μακεδονία στηρίζουν τον εθνικό διωγμό στην άρνηση 
των εθνικών ιδιομορφιών του μακεδονικού λαού, στην 
άρνηση της ύπαρξης του μακεδονικού έθνους. Ο ελληνικός 
σωβινισμός δηλώνει ότι ο αυτόχθων σλαβικός πληθυσμός 
στο κατεστημένο από αυτόν τμήμα της Μακεδονίας 
αποτελείται από Έλληνες που εκ-σλαβίστηκαν κατά τους 
περασμένους αιώνες και οι οποίοι θα πρέπει να 
“επιστρέφουν” διά της βίας στον ελληνικό πολιτισμό με 
το να τους απαγορεύεται να ομιλούν και να διδάσκονται 
στη μητρική τους γλώσσα. Βλ. Εφημερίδα ΚΑΘΗΜΕΡΙΝΗ, 
13/12/1995. 

4. Στην πολιτική απόφαση που δημοσιεύτηκε στις 16/1/ 
1936, το σχετικό απόσπασμα έχει ως εξής : ...ολοκληρώ¬ 
νουν την τυραννική πολιτική τους με τον πιο απάνθρωπο 
και τρομακτικό στραγγαλισμό των δικαιωμάτων των ε¬ 
θνικών μειονοτήτων που κατοικούν στην Ελλάδα και κα¬ 
τά πρώτο λόγο των Μακεδόνων. Στο Κ.Κ.Ε. επίσημα κεί¬ 
μενα, ΣΥΓΧΡΟΝΗ ΕΠΟΧΗ, τ. 4, Αθήνα 1976, σ. 297. 

5. Η απόφαση που δημοσιεύτηκε το Φεβρουάριο του 1949 
γράφει: Στη Βόρεια Ελλάδα ο μακεδονικός (σλαβομακε- 
δονικός)λαός τα 7 δώσε όλα για τον αγώνα και πολεμά με 
μια ολοκλήρωση ηρωισμού και αυτοθυσίας που προκα- 
λούν θαυμασμό. Λεν πρέπει να υπάρχει καμιά αμφιβολία, 
ότι σαν αποτέλεσμα της νίκης του ΑΣΕ και της λαϊκής 
επανάστασης, ο μακεδονικός λαός θα βρει την πλήρη ε¬ 
θνική αποκατάσταση του έτσι όπως το θέλει ο ίδιος, προ- 
σφέροντας σήμερα το αίμα του για να την αποκτήσει. Στο 
Κ.Κ.Ε. επίσημα κείμενα. τ. 6, Αθήνα 1987, σ. 337. 

6. Ο καθηγητής Ανδριώτης από το 1960 έδινε γραμμή 
στο ελληνικό κράτος για τη στάση που θα κρατούσε τις 


επόμενες δεκαετίες: Φυσικά δεν απόκειται στους ξένους 
να τους; υποδείξουν το επίσημο όνομα του κράτους των 
Σκοπιών και της γλώσσας του. Δικαίωμα όμως και καθή¬ 
κον τους είναι να θεωρηθούν τα ονόματα Μακεδονία, Μα- 
κεδόνες και Μακεδονική γλώσσα, προκειμένου για Σλά¬ 
βους. ως ιστορικά και εθνολογικά αστήρικτα και αυθαίρε¬ 
τα. Για μας τους Έλληνες ιδιαιτέρως, δικαίωμα και καθή¬ 
κον μας είναι να μη δεχτούμε ποτέ την καθιέρωση τους 
στη δική μας επίσημη ή ανεπίσημη ορολογία, ούτε για το 
κράτος, ούτε για τη γλώσσα του. Για μας, και, νομίζω, για 
κάθε αντικειμενικό κριτή, το πιο ασκανδάλιστο προσφυέ¬ 
στερο και πληρέστερο προς την αλήθεια όνομα είναι το 
Σλάβικο ιδίωμα του κράτους των Σκοπιών και η γλώσσα 
του, επανέκδοση ΜΟΥΣΕΙΟ ΜΑΚΕΔΟΝΙΚΟΥ ΑΓΩΝΑ, 
Θεσσαλονίκη 1989, σ. 20-21. 

7. Βλ. Ναταλία Μελά, Παύλος Μελάς επανέκδοση 
ΣΥΛΛΟΓΟΣ ΠΡΟΣ ΔΙΑΔΟΣΙΝ ΤΩΝ ΕΛΛΗΝΙΚΩΝ 
ΓΡΑΜΜΑΤΩΝ, Αθήναι 1963, σ. 241, 244,253. 

8. Σύμφωνα λοιπόν με το γυμνασιάρχη Τσιούλκα, η ψυχή 
και η σεμίγδαλις της σλαβοφανούς διαλέκτου είνε ελληνι¬ 
κή, τα δε κάρκαρα. τα πίτυρα και ει τι άλλο σμικρότερον 
είνε τούρκικα, λατινικά -και ταύτα δε πάλι εξ ημών- και 
ολίγιστα δε εξ επιδρομής σλάβικα. Αφήνοντας δε άφωνο 
τον αναγνώστη αμέσως μετά σημειώνει: Αρχόμενος δε του 
έργου οφείλω να ομολογήσω, ότι ουδεμίαν των σλάβικων 
γλωσσών γνωρίζω αγνοών μάλιστα και αυτόν τον αλφά- 
βητον αυτών. Κωνσταντίνος Τσιούλκας, Συμβολαίεις την 
διγλωσσίαν των Μακεδόνων εκ συγκρίσεως της σλαβοφα¬ 
νούς μακεδονικής γλώσσης προς την ελληνικήν; επανέκ¬ 
δοση ΔΗΜΙΟΥΡΓΙΑ, Αθήνα 1991, σ. ιε'. 

9. Στην επιστολή του Δραγούμη προς το Χριστίδη (18/6/ 
1950), που αντίγραφό της βρίσκεται σήμερα στο αρχείο του 
πρώτου, υποφάκελος 104.7, διαβάζουμε: Βασικά διαφωνώ προς 
τη χρήση του όρου “σλαυόφωνοι ” Έλληνες, αντί του αλη¬ 
θινού “βουλγαρόφωνοι” Έλληνες. Οι σχετικές αντιρρήσεις 
μου ευρίσκονται στο βιβλίο μου ΠΡΟΣΟΧΗ ΣΤΗ ΒΟΡΕΙΑ 
ΕΑΑΑΑΑ και μάλιστα στο άρθρο ΗΣΠΟΝΑ ΥΑΙΚΗΣΤΗ- 
ΑΗ ΤΗΣ ΕΑΑΗΝΙΚΗΣ ΧΕΡΣΟΝΗΣΟΥ, αλλά κυρίως σ’ 
ένα υπόμνημα προς το Γεν. Επιτελείο του Στρατού, που το 
είχα υποβάλει στα 1948. Εκεί εκθέτω και όσους λόγους δε 
μπορούν να ειπωθούν δημόσια. Είχα μ 7 αυτό κατορθώσει 
τέλος πάντων να μη γίνεται πια χρήση τουλάχιστον επίση¬ 
μα του όρου 'Αλαυομακεδόνες". ωστόσο δεν κατάφερα να 
αντικατασταθεί ο όρος σλαυόφωνοι με τον όρο βουλγαρό¬ 
φωνοι, γιατί σλαυόφωνοι καταντά στην ουσία να είναι ταυ¬ 
τόσημοι με το σλαυομακεδόνες. 

10. Βλ. και περιοδικό, ΖΟΡΑ τ. 7/1995, σ. 4. 

11. Κωνσταντίνος Καρραβίδας, Αγροτικά, επανέκδοση 
Α.Τ.Ε, Αθήνα 1978, σ. 306-307. 

12.0 υπουργός Εξωτερικών Αντώνης Σαμαράς, στις 11/3/ 
92 δήλωνε γραπτώς στη βουλή ότι η Ελλάδα δε διαθέτει 
στοιχεία για τον ακριβή αριθμό των χιλιάδων Ελλήνων που 
ζουν, σήμερα στην ευρύτερη περιοχή των Σκοπιών. Το ίδιο 
διάστημα η υφυπουργός Τσουδερού, εκτιμούσε τον ακριβή 
αριθμό τους σε 380.740 άτομα! 

13. Είναι χαρακτηριστική η παρατήρηση του Ελευθερίου 
Βενιζέλου, σε υπόμνημα του προς το υπουργείο Εξωτερι¬ 
κών στις 17/1/1922, αναφορικά με τη σκοπιμότητα της ανα¬ 
γκαστικής ανταλλαγής πληθυσμών στις πρόσφατα προσαρ- 
τημένες βόρειες επαρχίες του ελληνικού κράτους: τα σύνο¬ 


ρα ουδέποτε θα είναι ασφαλή εάν η Δυτική Θράκη και 
Μακεδονία δεν καταστούν και εθνολογικώς. όχι μόνον πο- 
λιτικώς ελληνικαί χώραι. Παρατίθεται από τον Κωνστα¬ 
ντίνο Σβολόπουλο στο έργο του, Η απόφαση για την υπο¬ 
χρεωτική ανταλλαγή των πληθυσμών μεταξύ Ελλάδος και 
Τουρκίας, έκδοση ΕΤΑΙΡΕΙΑ ΜΑΚΕΔΟΝΙΚΩΝ ΣΠΟΥ¬ 
ΔΩΝ, Θεσσαλονίκη 1981, σ. 15. 

14. Ιδιαίτερο ενδιαφέρον, καθώς φανερώνει σκέψεις και 
πρακτικές του ελληνικού κράτους προς τους Μακεδόνες 
εκείνα τα χρόνια, παρουσιάζει η πρόταση του Χρ. Χριστίδη 
(για τον οποίο ήδη έγινε λόγος) που υπάρχει σε εμπιστευτικό 
σημείωμα του με ημερομηνία 19/4/1946 και τίτλο Περί της 
εν Δυτική Μακεδονία Καταστάσεως, πρέπει να δείξη η 
Ελληνική Κυβέρνησις αποφασιστικότητα μετά συνέσεως. 
Κατά την πεποίθησιν μας πρέπει να εκτοπισθούν αμέσως 
μεν προς το εσωτερικόν μερικά επικίνδυνα πρόσωπα εκ 
σχεδόν χωρίου γηγενών. Εξ άλλου όμως πρέπει ν’ 
απομακρυνθούν οριστικώς, εκτός των συνόρων της Χώρας 
μας, 60-70.000 Σλαβομακεδόνες, των περιφερειών Φλωρίνης. 
Καστοριάς και Πέλλης. Αεν πρέπει να επαανληφθή το 
σφάλμα του 1920-1924. Εάν αι εδαφικαί αξιώσεις της 
Ελλάδος αι αποβλέπουσαι εις την κατοχύρωσιν της 
ασφάλειας της, δεν ικανοποιηθούν, πρέπει η εξασφάλισις 
να πραγματοποιηθή ενμέρει τουλάχιστον δια της ουσιώδους 
μεταβολής της εθνολογικής συνθέσεως των συνοριακών 
περιοχών της Δυτικής Μακεδονίας, απομακρυνομένων των 
αμφιβόλου συνειδήσεως πληθυσμών και εγκαθισταμένων 
εκεί ακραιφνώς Ελλήνων τοιούτων; Κρητών ει δυνατόν. 
Υπάρχει παλαιά παράδοσις αγώνος των Κρητών δια την 
υπεράσπισιν της ελληνικότητος της Μακεδονίας. Βλ. αρχείο 
Φ. Δραγούμη, υποφ. 104.5, έγγραφο 133. 

15. Αρχείο Φ. Δραγούμη, υποφ. 104.5, έγγραφο 134. 

16. Ο εποικισμός της περιοχής Πρεσπών με 
Αρβανιτοβλάχους, που έγινε τη δεκαετία του ’50, είναι 
ακριβής υλοποίηση αυτής της πρότασης. 

17. Η αγριότητα του ελληνικού στρατού προς τους 
Μακεδόνες, μείωσε στις περιοχές Φλώρινας-Καστοριάς τον 
πληθυσμό τους κατά 40%. Ορισμένα μάλιστα μακεδονικά 
χωριά στην απογραφή του 1951, είχαν ερημώσει εντελώς: 
Γιανόβενι, Όμοτσκο, Λαμπάνιτσα, Τσούκα, Μπάψορ, Πελκάτ, 
Πρεκοπάνα, Γκράσντεν, Τέρνοβο, Γκέρμαν, Σμάρντες, Σέτινα, 
Μπεσφίνα, Ρούνταρι, Ρέχοβο, Μπούκοβικ, Ραχμανλή, Βαμπέλ, 
Σλίμνιτσα, Λουβράντες, Ντρόμπιτσα, Νόβοσελο, Μέντοβο, 
Παπαδιά, Κόστενετς. Βλ. Δημήτρης Λιθοξόου, Η μητρική 
γλώσσα των κατοίκων του ελληνικού τμήματος της 
Μακεδονίας πριν και μετά την ανταλλαγή των πληθυσμών, 
περιοδικό ©ΕΣΕΙΣ, τ. 38/1992. 

18. Μισό αιώνα περίπου, μετά τη διατύπωση αυτού του 
όρου από το Δραγούμη, είναι εντυπωσιακή η υπάρχουσα 
διακομματική συμφωνία στην άρνηση ύπαρξης μακεδονικού 
έθνους και μακεδονικής εθνικής κοινότητας που ζει στην 
Ελλάδα, καθώς επίσης και στην άρνηση επαναπατρισμού 
των μακεδόνων πολιτικών προσφύγων. 

19.0 πραγματικός αριθμός των ελλήνων μειονοτικών, δεν 
υπερέβαινε τη δεκαετία του ’20 στην Αλβανία τις σαράντα 
χιλιάδες άτομα. Βλ. Δημήτρης Λιθοξόου, Αλβανία:: από την 
ωθομανική διοίκηση στο εθνικό κράτος, περιοδικό 
ΕΠΙΣΤΗΜΟΝΙΚΗ ΣΚΕΨΗ, 48/1990. 

20. Αρχείο Φ. Δραγούμη, υποφ. 96.11, έγγραφο 187. 


Ο ΛΑΟΣ ΑΠΕΙΧΕ 


συνέχεια από τη σελ. 3 

φιέρωμα της σκιαγράφησε με πο¬ 
λύ μελανά χρώματα το πορτραίτο 
του Παπανδρέου, κατηγορώντας 
τον για την απομόνωση της χώ¬ 
ρας στην Ευρωπαϊκή Ένωση. Ο 
τίτλος του άρθρου ήταν «Ο θάνα¬ 
τος του Α. Παπανδρέου θα μπο¬ 
ρούσε να επαναφέρει την Ελλάδα 
στην Ευρώπη». Ενώ οι Τάϊμς σε 
εκδοτικό σημείωμα με τίτλο «Ο 
θάνατος του Παπανδρέου θα πρέ¬ 
πει να ελευθερώσει την Ελλάδα 
από τη μαγεία του» ανέφεραν: «Ο 
Ανδρέας Παπανδρέου ήταν ένας 
ισχυρογνώμων ; πείσμων, προκα¬ 
τειλημμένος εθνικιστής, του οποί¬ 
ου η μακρά θητεία ως πρωθυπουρ¬ 
γού έφερε την Ελλάδα στο χείλος 
της οικονομικής καταστροφής... Ή¬ 
ταν ένας λαϊκιστής που θυσίασε 
τη μακροπρόθεσμη σταθερότητα 
για τη βραχυπρόθεσμη δημοτικό¬ 


τητα και δάγκωσε τα χέρια που 
τάισαν την έκλυτη κυβέρνησή 
του» (Ελεύθερος Τύπος, 26/6). Στην 
άλλη πλευρά του Ατλαντικού οι 
Τάϊμς της Νέας Υόρκης στην κυ¬ 
ριακάτικη έκδοσή τους, αμέσως 
μετά το θάνατο του Παπανδρέου, 
στιγμάτισαν την επιδεξιότητα του 
να αποσπά κονδύλια από Οργα¬ 
νισμούς και χώρες με τις οποίες 
ερχόταν σε αντίθεση και τον χα¬ 
ρακτήρισαν σαν πολιτικό που προ- 
κάλεσε «τόση αγάπη και παράλ¬ 
ληλα τόση αηδία στο εσωτερικό, 
τόση σύγχυση και εκνευρισμό στο 
εξωτερικό». Πως όλη αυτή τη διε¬ 
θνή εμβέλεια, το θαυμασμό και την 
αγάπη δε μπόρεσαν να την αντιλη- 
φθούν οι πιο έγκριτες εφημερίδες 
του εξωτερικού είναι πραγματικά 
ένα άλυτο μυστήριο. 

Στην πραγματικότητα η διεθνής 
εμβέλεια που πρόβαλε ο σοσιαλ- 
φασισμός δεν ήταν και τόσο διε¬ 


θνής. Ήταν μάλλον μία κλειστή 
υπόθεση του “ορθόδοξου τόξου”, ό¬ 
πως φανέρωσε η μαζική παρουσία 
των σέρβων φασιστών. 

Η φιέστα αυτή ήταν λοιπόν άλ¬ 
λο ένα πολιτικό πραξικόπημα. Το 
σοσιαλφασιστικό μπλοκ υποστή¬ 
ριξε και επέβαλε την αντιτουρκι- 
κή αντιδυτική πολιτική Παπαν¬ 
δρέου και την ανακήρυξε σε εθνι¬ 
κή με το θάνατο του. Ο 
οικουμενισμός αυτής της κηδείας- 
φιέστας φάνηκε από την πεντα- 
κομματική συναίνεση με τους ε¬ 
πικήδειους ύμνους Σαμαρά, Κων- 
σταντόπουλου, Παπαρρήγα, και την 
ενός λεπτού σιγή του Έβερτ μέ¬ 
σα στην Εθνική Συνδιάσκεψη. Κα¬ 
λύτερος εκφραστής όλων ο Κων- 
σταντόπουλος ο οποίος δήλωσε: 
«Με αισθήματα οδύνης αποχαιρε¬ 
τούμε ένα μεγάλο πολιτικό ηγέ¬ 
τη. Έφυγε μια κορυφαία πολιτική 
προσωπικότητα που επηρέασε την 
εξέλιξη της χώρας τα τελευταία 
τριάντα χρόνια. Ο Ανδρέας Πα¬ 
πανδρέου υπήρξε μια πολιτική μορ¬ 
φή με κύρος και ακτινοβολία, α¬ 


ναγνωρισμένη από φίλους και 
αντιπάλους. Η απώλεια του επη¬ 
ρεάζει καθοριστικά και επιταχύ¬ 
νει τις πολιτικές εξελίξεις». Το 
σημείο που επέμειναν όλοι οι η¬ 
γέτες του σοσιαλφασισμού ήταν 
αυτή η “αναγνώριση”. Όλοι “α¬ 
ναγνώρισαν” τον Παπανδρέου και 
την πολιτική του. 

Ο φασισμός αυτός βρήκε την ε¬ 
νότητα του με το στρατό και την 
ορθοδοξία, με την παρουσία όλης 
της Ιεράς Συνόδου και των πιο ση¬ 
μαντικών σωμάτων του στρατού. 
Τσάκισε κάθε φωνή αντίστασης 
στα κανάλια, υποχρεώνοντας και 
τα πέντε βασικά κανάλια (ΕΤ-1, 
ΜΕΟΑ, ΑΝΤΕΝΝΑ, δΤΑΚ, δΚΥ) 
σε οκτάωρες μεταδόσεις. Ο λαός 
όμως γύρισε την πλάτη του στον 
Παπανδρέου ακολουθώντας το υ¬ 
γιές δημοκρατικό πολιτικό του αι¬ 
σθητήριο. Δε μπόρεσε να δεχτεί 
σαν αδιαμφισβήτητο ηγέτη του τον 
Παπανδρέου, και δε μπόρεσε να συ- 
γκινηθεί από το δράμα μιας οικο¬ 
γένειας που έφτασε στη ρήξη 
πάνω από τον τάφο με το ρωσό¬ 


φιλο Γιώργο Παπανδρέου να δέ¬ 
χεται συλλυπητήρια στο Καστρί 
και τη σοβινίστρια Λιάνη στην Ε- 
κάλη. Έναν άνθρωπο που χρησι¬ 
μοποίησε την ίντριγκα και τη συ¬ 
νωμοσία τόσο στις πολιτικές όσο 
και στις προσωπικές του σχέσεις 
και δεν αγάπησε ποτέ κανένα γι’ 
αυτό και κανείς δεν έκλαψε πραγ¬ 
ματικά γι’ αυτόν. Ένα ψυχρό α¬ 
παθές παχύδερμο τέρας. 

Η καταγγελία του Παπανδρέου 
σα ρώσου πράκτορα και πολιτικού 
που κατάστρεψε την Ελλάδα και 
την οδήγησε στη θανάσιμη αγκα¬ 
λιά του ρώσικου σοσιαλιμπερια- 
λισμού είναι άμεσο πολιτικό κα¬ 
θήκον για κάθε δημοκράτη. Ο λα¬ 
ός μας παρά τις λυσσασμένες προ¬ 
σπάθειες του σοσιαλφασισμού 
στάθηκε επιφυλακτικά απέναντι 
του. Όταν αποκαλυφθεί ο ρόλος του 
θα τον συνοδεύει το μίσος και οι 
κατάρες ενός ολόκληρου έθνους, 
©α γραφεί στην ιστορία, την ελ¬ 
ληνική και την παγκόσμια, με τα 
πιο μελανά γράμματα. 

Γίνεται τελευταία πολύς θόρυβος ενάντια στο ρατσισμό με το ήταν ο ρατσισμός ενάντια στο μετανάστη. 

συνηθισμένο ανώδυνο τρόπο του ΣΥΝ, του ΠΑ.ΣΟ.Κ. και του ψευτοΚΚΕ. Ο ρατσισμός παντού είναι άρρηχτα δεμένος με τον σωβινισμό. Στην 

Φεστιβάλ συγκεντρώσεις ενάντια στη "Χρυσή Αυγή", όλα έχουν ένα Ελλάδα αυτή η σχέση είναι ανοιχτή και σκανδαλώδης, 

κοινό παρονομαστή. Αποφεύγουν να θίξουν το βασικό στον ελληνικό Η προκήρυξη που ακολουθεί είναι μια πρώτη συστηματική τοποθέτηση 

ρατσισμό, που είναι ο εθνοφυλλετ ικός του χαρακτήρας. Γιαυτό της ΟΑΚΚΕ στο ζήτημα της πάλης ενάντια στο ρατσισμό στη χώρα 

συγκεντρώνουν το ζήτημα στην πάλη υπέρ του μετανάστη εργάτη. Λες μας και τα καθήκοντα των ελλήνων δημοκρατών σχετικά με τους 
και στη χιτλερική Γερμανία ή ακόμα και στη νότια Αφρική το ζήτημα μετανάστες. 

ΠΡΟΚΗΡΥΞΗ ΤΗΣ ΟΑΚΚΕ 

ΟΧΙ ΣΤΟΝ ΕΘΝΟ-ΡΑ ΤΣΙΣΜΟ 

ΠΟΛΙΤΙΚΑ ΔΙΚΑΙΩΜΑ ΤΑ ΚΑΙ ΙΔΙΟ ΜΕΡΟΚΑΜΑ ΤΟ ΓΙΑ ΙΔΙΑ 

ΔΟΥΛΕΙΑ ΣΤΟΥΣ ΜΕΤΑΝΑΣΤΕΣ 


Δεν μπορεί σήμερα, σε μια χώρα σαν την Ελλάδα να υπάρξει ένα 
γνήσιο κίνημα ενάντια στον ρατσισμό αν δεν έρθει σε βαθειά σύγκρουση 
με τις κυρίαρχες θεωρίες του εθνικού ρατσισμού. 

Πρόκειται για τις θεωρίες και τις πολιτικές πρακτικές που στο κέντρο 
τους έχουν τη θέση για την “καθαρότητα και την ανωτερότητα της ελ¬ 
ληνικής φυλής”. Στο όνομα τους το ελληνικό κράτος ακολούθησε μια 
πολιτική πραγματικής εθνοκάθαρσης και συνεχίζει με τη βάρβαρη κα¬ 
ταπίεση της εθνικής μακεδονικής και της τούρκικης μειονότητας. Με τη 
θεωρία των “ενιαίων συμφερόντων του ελληνισμού” επεμβαίνει σ’ όλες 
τις γειτονικές χώρες στο όνομα της υπεράσπισης των ελληνικών εθνι¬ 
κών μειονοτήτων εκεί. Στο όνομα της θεωρίας της “ιστορίας του ελλη¬ 
νισμού” αρνείται την ανεξάρτητη ύπαρξη της Δημοκρατίας της Μακεδο¬ 
νίας. Είναι ο ελληνικός εθνο-ρατσισμός που προωθεί συμμαχίες πολέ¬ 
μου με τη χιτλερική Σερβία και τους ρώσους ιμπεριαλιστές σφαγείς του 
τσετσενικού λαού. 

Αυτός είναι ο εθνο-ρατσισμός που ανάγει σε υπέρτατο ιδανικό την 
υπεράσπιση του ελληνισμού που απειλείται τάχα από τη ...συνωμοσία 
των “βαρβάρων” της “ανθελληνικής” Δ. Ευρώπης. Ενάντια σ’ αυτό το 
ρατσισμό που χτυπάει σήμερα τα τύμπανα του πολέμου και του φασι¬ 
σμού, πρέπει να δώσει την πάλη του το δημοκρατικό και επαναστατικό 
κίνημα, προωθώντας τα μεγάλα ιδανικά του διεθνισμού, της ισότητας 
και της δικαιοσύνης στις σχέσεις ανάμεσα στους λαούς και στις χώρες. 
Αυτά τα πιο αιχμηρά ζητήματα της αντιρατσιστικής πάλης που 
υποχρεώνουν την εργατική τάξη και την επαναστατική νεολαία στην 
πιο βαθιά σύγκρουση με την αντίδραση λείπουν απ’ τον καθεστωτικό 
αντιρατσισμό της μόδας. 

Το ζήτημα των ξένων εργατών στην Ελλάδα δεν είναι πάνω απ’ όλα 
ένα ζήτημα πάλης ενάντια στον ρατσισμό. Οι ξένοι εργάτες και ιδιαίτε¬ 
ρα οι αλβανοί εργάτες δεν έχουν πάνω απ’ όλα ν’ αντιμετωπίσουν τις 
διώξεις του ρατσιστικού ελληνικού κράτους, ή τα ρατσιστικά αισθήματα 
των πολιτικά καθυστερημένων τμημάτων του λαού. 

Έχουν πάνω απ’ όλα ν’ αντιμετωπίσουν την πιο βάρβαρη ρατσι¬ 
στικού τύπου ταξική εκμετάλλευση και καταπίεση, σαν ένα τμή¬ 
μα της εργατικής τάξης της Ελλάδας. 

Οι εκατοντάδες χιλιάδες Αλβανοί μπήκαν στη χώρα στα πλαίσια μιας 
συγκεκριμένης κρατικής πολιτικής που προωθούσε την πτώση του εργα¬ 
τικού μεροκάματου, για την αστική τάξη ενώ ταυτόχρονα έφερνε στην 
ελληνική κοινωνία την οπισθοδρόμηση. 

Η μετανάστευση των ξένων εργατών από τις φτωχές χώρες στις ανε¬ 
πτυγμένες χώρες, φέρνει την πρόοδο στο βαθμό που οι εργάτες των 
φτωχών χωρών γνωρίζονται και καταχτούν την προοδευτική κουλτού¬ 
ρα του εργατικού κινήματος και των προχωρημένων μεθόδων παραγω¬ 
γής στις ανεπτυγμένες χώρες, ενσωματώνονται στο ίδιο εργατικό κίνη¬ 
μα αυτών των χωρών, γίνονται έτσι φορείς προοδευτικών ιδεών στις 
ίδιες τους τις χώρες. 

Οι αλβανοί μετανάστες στην Ελλάδα βρέθηκαν σε χειρότερη θέση από 
εκείνη στην οποία βρέθηκαν στην ίδια τους τη χώρα παραγωγικά και 
πολιτιστικά. Όχι μόνο δεν εντάχτηκαν στη μεγάλη βιομηχανία αλλά 
έγιναν οι δουλοπάροικοι της υπαίθρου και οι υπηρέτες των μεσαίων 
αστικών στρωμάτων της χώρας μας.. 

Έτσι χρησιμοποιήθηκαν από την αστική τάξη από τη μια μεριά για το 
κατέβασμα του μεροκάματου, από την άλλη για να οικοδομηθεί ένα 
καθεστώς νεοτσιφλικαδισμού στην ύπαιθρο. Δεν υπάρχει μεγαλύτερη 
οπισθοδρόμηση για την πολιτική δημοκρατία και την επανάσταση στην 
Ελλάδα, από το μαζικό φαινόμενο στην ύπαιθρο, όπου χιλιάδες μεσαίοι 
και πλούσιοι αγρότες παίζουν στα καφενεία τον ιδρώτα χιλιάδων αλ- 
βανών και ταυτόχρονα αρνούνται να εκμηχανίσουν παραπέρα την πα¬ 


ραγωγή τους χάρη ακριβώς στη φτηνή εργατική δύναμη που τους 
προσφέρεται. Το ίδιο γίνεται και στις πόλεις με τη μικρή και μεσαία 
βιοτεχνία, όπου πάλι το φτηνό εργατικό μεροκάματο εμποδίζει την εκμη¬ 
χάνιση και τη συγκέντρωση. 

Έτσι αντί να έχουμε την άνοδο στις συνθήκες ζωής των αλβανών εργα¬ 
τών, έχουμε τη συνολική πτώση του μεροκάματου στη χώρα και την όξυν- 
ση των αντιθέσεων μέσα στους κόλπους της εργατικής τάξης με βασικό 
χαρακτηριστικό την τρομαχτική εξαθλίωση των αλβανών εργατών, από 
τη μια μεριά και το ρατσισμό και το ιδιαίτερο μίσος των πιο 
καθυστερημένων στρωμάτων των ελλήνων εργατών γι'αυτούς από την 
άλλη. 

Ταυτόχρονα έχουμε την τρομαχτική ηθική διαφθορά ευρύτατων μεσαίων 
στρωμάτων ιδιαίτερα στην ύπαιθρο αλλά και στις πόλεις που έχουν 
μετατραπεί σε ανελέητα και αλαζονικά αφεντικά. 

Δεν υπάρχει πιο μεγάλη οπισθοδρόμηση απ’ αυτό. Αυτός ο νεοτσιφλιδι- 
καδισμός, δημιουργεί τη βάση για την επικράτηση του εθνικο-ρατσισμού 
και του φασισμού. 

Όμως η διαφθορά δε σταματάει εκεί. Αγγίζει και την ίδια την εργατική 
τάξη και στρώματα του εργαζόμενου λαού. Ο “Αλβανός” γίνεται συνώνυ¬ 
μο με τη χειρωνακτική και ανειδίκευτη δουλειά κάτι που όλο και πιο 
πολύ δεν είναι καταδεκτό για τα “πρότυπα” του μεγαλο-έλληνα εργάτη. 

Εργαζόμενοι, δημοκράτες, νεολαίοι, 

Μετά απ’ αυτά γίνεται φανερό πως η γραμμή της “νομιμοποίησης” με ή 
χωρίς όρους δε θίγει στην καρδιά του το πρόβλημα, αν, στη χειρότερη 
περίπτωση, δεν αποτελεί νομιμοποίηση αυτής της απαράδεκτης κατάστα¬ 
σης. 

Γιατί το βασικό ζήτημα δεν είναι να σταματήσουν οι απελάσεις των 
αλβανών εργατών ή να ανοίξουν τα σύνορα. Το ζήτημα είναι να αλλά¬ 
ξουν οι υλικές συνθήκες ζωής των ξένων εργατών και να αποκατασταθεί 
η ενότητα και η στοιχειώδης ανθρώπινη ισότητα στους κόλπους της ερ¬ 
γατικής τάξης. 

Αυτό μπορεί να γίνει μόνο με τη συνεχή πάλη του εργατικού κι¬ 
νήματος για την ισότητα στα πολιτικά δικαιώματα και για την 
ισότητα στα μεροκάματα των ξένων εργατών με τους έλληνες 
εργάτες. 

Γιατί οι ξένοι εργάτες δεν είναι τίποτα άλλο από ένα τμήμα της εργατι¬ 
κής τάξης της χώρας. Εδώ θα ξεσκεπαστούν οι δήθεν φιλεργάτες εθνικι- 
στές που αντέχουν τα πάντα εκτός από το να αποδεχτούν τον Αλβανό, 
τον Πολωνό, τον Φιλιππινέζο εργάτη σαν αυτό που είναι, δηλαδή τμήμα 
του λαού της Ελλάδας και έλληνα υπήκοο. 

Έτσι δε μπορεί κανένα συνδικάτο, κανένα κόμμα και καμία οργάνωση 
να μιλάει στο όνομα της εργατικής τάξης, της προόδου, της δημοκρατίας 
και πολύ περισσότερο της επανάστασης, και να μη δίνει την πάλη πρώτο, 
για ίσα πολιτικά δικαιώματα στους ξένους εργάτες και δεύτερο, για ίσα 
μερικάματα στους ίδιους κλάδους και στην ίδια ειδίκευση. 

Αυτή είναι η βάση για την αποκατάσταση μιας πρώτης ενότητας, αυτά 
τα πρώτα μέτρα για την υπεράσπιση της ζωής των ξένων εργατών. 

Ενιαία πολιτικά δικαιώματα και ενιαία μεροκάματα μέσα από ενιαία 
συνδικάτα και πολιτικά όργανα. 

Μόνο μια τέτοια νομιμοποίηση δεμένη με την πάλη και την εξίσωση 
πολιτικών δικαιωμάτων και μεροκαμάτων μπορεί να δώσει ώθηση στο 
προοδευτικό εργατικό κίνημα, να δεθεί συνολικά με το χτύπημα του εθνι- 
κο-ρατσισμού, να αντιστρέφει τις αρνητικές συνέπειες της μαζικής εισδο¬ 
χής των αλβανών εργατών σε θετικό παράγοντα πάλης για την ειρήνη, 
την πρόοδο και τη δημοκρατία. 

Αδήνα 5 Ιούλη 1996 

Εκλογές στη Ρωσία 
ΛΕΜΠΕΝΤ:ΤΟ ΠΡΟΣΩΠΟ 
ΤΟΥ ΠΟΛΕΜΟΥ 


Το ΥΠΕΧΩΔΕ 

σαμποτάρει τον 
Πειραιά 


Είχαμε επισημάνει στο προη¬ 
γούμενο άρθρο μας ότι ο σοσια- 
λιμπεριαλισμός επιλέγει την τα¬ 
κτική του καθησυχασμού, δηλα¬ 
δή τον Γέλτσιν, γιατί αυτή έδω¬ 
σε αναρίθμητους καρπούς στη 
ρώσικη υπερδύναμη. Ταυτόχρο¬ 
να, όμως, θα πρέπει να προετοι¬ 
μάζει πυρετώδικα την ανατροπή 
αυτού του προσωπείου εντάσσο¬ 
ντας την τακτική της επίθεσης. 
Αυτός είναι ο Λέμπεντ. 

Όμως, πάντα η επίθεση πρέπει 
να φαίνεται στην προώθηση των 
φιλοδυτικών στην εξουσία του 
Κρεμλίνου. Τέτοιο ήταν και το 
λεγόμενο πραξικόπημα των 
“σκληροπυρηνικών” που χρεώ¬ 
θηκαν την εισβολή στην Τσετσε- 
νία. 

Αυτή είναι πάγια τακτική της 
ρώσικης διπλωματίας για την τύ¬ 
φλωση των δυτικών ιμπεριαλι¬ 
στών. Η ισχυροποίηση της Ρω¬ 
σίας εμφανίστηκε με τη μορφή 


Αν ο Λέμπεντ επιδεικνύεται σή¬ 
μερα απ’ τη Ρωσία σαν το στή¬ 
ριγμα του δήθεν φιλοδυτικού 
Γέλτσιν ωστόσο αποτελεί τον 
κατεξοχήν εκπρόσωπο των “ρώ- 
σων πατριωτών” που σηκώνουν 
κόκκινη σημαία. Έχουμε την 
τύχη να ζούμε σε μια χώρα που 
αποτελεί την προκεχωρημένη ε¬ 
μπροσθοφυλακή του σοσιαλιμπε- 
ριαλισμού και ν’ αντλούμε πλού¬ 
σια πείρα για τα σχέδια του. 

Έτσι πριν ο Γέλτσιν εκτοξευ¬ 
τεί στην εξουσία της Ρωσίας, τον 
γνωρίσαμε σα συνεπή σοσιαλφα- 
σίστα, όταν εμφανίστηκε στο αμ¬ 
φιθέατρο της Νομικής Σχολής 
στην Αθήνα. 

Μια έμμεση γνωριμία του Λέ¬ 
μπεντ είχαμε σε συγκέντρωση 
των τροτσκιστών του ΕΕΚ, το 
Φλεβάρη του ’95 για την κατα¬ 
δίκη της ρώσικης επίθεσης στην 
Τσετσενία, που έγινε στο Πολυ- 


της διάλυσης της Σοβιετικής Έ¬ 
νωσης. 

Ο έλεγχος της περιφέρειας της 
πρώην σοβιετικής αυτοκρατορί¬ 
ας απ’ τη Ρωσία αποκαλέστηκε 
ευγενικά “εγγύς εξωτερικό” με 
τη δικαιολογία της υπεράσπισης 
των ζωτικών συμφερόντων της. 

Με την παραπάνω τακτική οι 
σοσιαλιμπεριαλιστές κερδίζουν 
όλους του πόντους. Η Δύση φορ¬ 
τώνεται τα εγκλήματα απέναντι 
στους λαούς, ο ρώσικος λαός μα¬ 
θαίνει ότι πεινάει εξαιτίας του 
δυτικού σατανά και οι ρώσοι προ¬ 
ωθούν ανενόχλητα τις θέσεις 
τους. 

Έτσι, το “πραξικόπημα” ήρθε 
να χτυπήσει τον δήθεν φιλοδυ¬ 
τικό Γέλτσιν και το στήριγμα 
του, τον Λέμπεντ. Αμέσως ο Λέ¬ 
μπεντ έγινε τόσο αγαπητός στη 
Δύση που όλοι τον χειροκροτούν. 

Αλλά ένα πραξικόπημα στη 
διάρκεια μιας εκλογικής διαδι- 


τεχνείο. Η συγκέντρωση αυτή ή¬ 
ταν αντίστοιχη μ’ εκείνες του 
ψευτοκομμουνιστή Ανπίλοφ στη 
Μόσχα που συκοφαντούν τον α¬ 
γώνα του τσετσενικού λαού κα¬ 
θώς καταγγέλουν τη “διεφθαρ¬ 
μένη και εγκληματική ηγεσία 
του”, ενώ θεωρούν την απόσχι¬ 
ση της Τσετσενίας έργο του 
δήθεν φιλοδυτικού Γέλτσιν που 
αποδυναμώνει τη Ρωσία.Καλε- 
σμένος του ΕΕΚ ήταν κι ένας 
ρώσος τροτσκιστής. Εκεί, μιλώ¬ 
ντας ο Σάββας Μιχαήλ γενικός 
γραμματέας του ΕΕΚ, υπερασπί¬ 
στηκε με πάθος τον αγώνα του 
ρώσικου λαού ενάντια στην “ ε¬ 
θνική ταπείνωση ” που “ επιβάλ¬ 
λει ο δυτικός ιμπεριαλισμό ς” και 
υποστήριξε το ρώσικο στρατιω- 
τικο-βιομηχανικό μονοπώλιο και 
το ρώσικο φασιστικό στρατό με 
το επιχείρημα ότι υπάρχει τώρα 
σοσιαλιστικός πόλος στη Ρωσία 


κασίας δεν είναι ένα συνηθισμέ¬ 
νο πράγμα. Σε καμιά αστική κοι¬ 
νοβουλευτική δημοκρατία Δε 
συμβαίνει κάτι παρόμοιο. Οι πρα¬ 
ξικοπηματίες να αφήνονται ε¬ 
λεύθεροι, ατιμώρητοι και να κερ¬ 
δίζουν ουσιαστικά την υποστή¬ 
ριξη της αντιπολίτευσης, δηλα¬ 
δή των ψευτοκομμουνιστών. 

Αν είναι αλήθεια ότι ο Γέλτσιν 
ετοιμάζεται να βάλει ψευτοκομ- 
μουνιστές στην κυβέρνηση του, 
το παιχνίδι που έπαιζε με το δή¬ 
θεν αποτυχημένο πραξικόπημα 
είναι ένας τρόπος για να του ε¬ 
πιτρέψει η Δύση να το κάνει στο 
όνομα του κατευνασμού των 
ψευτοκομμουνιστών. 

Σε κάθε περίπτωση η άνοδος 
του αρχιφασίστα Λέμπεντ και 
των ψευτοκομμουνιστών στη 
Ρωσία σημαίνει ότι μπαίνουμε σε 
εποχή ανοιχτής ρώσικης επιθετι¬ 
κότητας. 


που ενσαρκώνεται στα φασιστι¬ 
κά συνδικάτα, επιτροπές κ.τ,λ. 
των κρατικών επιχειρήσεων και 
μέσα στους αξιωματικούς του 
ρώσικου στρατού. 

Με παρέμβαση του ο σ. Η. Ζα- 
φειρόπουλος απόδειξε ότι το Ε¬ 
ΕΚ έχει την πιο προωθημένη πο¬ 
λιτική γραμμή του σοσιαλιμπε- 
ριαλισμού και χτύπησε το Λέμπε¬ 
ντ σα φασίστα. Απαντώντας ο 
κεντρικός ομιλητής των τρο- 
τσκιστών υπερασπίστηκε τον 
Λέμπεντ και προσπάθησε να δια¬ 
στρεβλώσει τη θέση της ΟΑΚΚΕ. 

Όταν ο σ. Ζαφειρόπουλος ζή¬ 
τησε χρόνο για δευτερολογία ώ¬ 
στε ν’ απαντήσει οι οργανωτές 
του το αρνήθηκαν. 

Αυτή είναι άλλωστε η δημο¬ 
κρατία όλων των φίλων της νε- 
οτσαρικής Ρωσίας και του Λέ¬ 
μπεντ. 


Η βασική τακτική των ρωσόδου- 
λων, με επικεφαλής τον υ¬ 
πουργό ΠΕ.ΧΩ.Δ.Ε. Λαλιώτη, 
είναι να σαμποτάρουν όλα 
σχεδόν τα μεγάλα έργα που α¬ 
ναπτύσσουν τη χώρα. Στη συ¬ 
νέχεια το ψευτοΚΚΕ αναλαμ¬ 
βάνει να διεκπεραιώσει την α- 
ντιευρωπαϊκή εκστρατεία, 
καταγγέλλοντας την Ευρώπη 
σαν την αποκλειστικά υπεύ¬ 
θυνη για την οικονομική κα¬ 
θυστέρηση της Ελλάδας. 

Μια χώρα απομονωμένη, 
τσακισμένη και παράλυτη μ’ 
έναν εξαθλιωμένο λαό είναι 
πολύ πιο εύκολο ν’ αναζητή¬ 
σει το χαμένο μεγαλείο της 
στην αγκαλιά της “φίλης και 
ορθόδοξης” Ρωσίας, δηλ στο 
φασισμό και τον πόλεμο. 

Όμως, αυτή είναι μια γενι¬ 
κή αρχή που θα πρέπει συνε¬ 
χώς να αποδεικνύεται με βά¬ 
ση τα στοιχεία που βλέπουν το 
φως της δημοσιότητας, όχι και 
τόσο συχνά. Έτσι λοιπόν, θα 
στηριχτούμε σ’ ένα άρθρο της 
εφημερίδας “ Καθημερινή ”, 
στις 28 Φλεβάρη για να περι¬ 
γράφουμε το σαμποτάζ σε δύο 
μεγάλα έργα, στο πρώτο λι¬ 
μάνι της χώρας και συνάμα 
βιομηχανικό κέντρο, στον Πει¬ 
ραιά. Αυτά είναι: α) η κατα¬ 
σκευή έργων υποδομής του 
Σταθμού Εμπορευματοκιβω¬ 
τίων, “Ελ. Βενιζέλος” στο Νέο 
Ικόνιο Κερατσινίου, και β) η 
κατασκευή της περιφερειακής 
λεωφόρου του Ο.Λ.Π., Άγιος 
Διονύσιος Πειραιά - Σχιστό 
Σκαραμαγκά που ενώνει το 
κεντρικό λιμάνι με το εθνικό 
οδικό δίκτυο. 

Τα δύο έργα βρίσκονταν σε 
εξέλιξη και η ολοκλήρωση 
τους θα βοηθούσε σημαντικά 
στην ανάπτυξη της εθνικής 
οικονομίας, ειδικά η περιφε¬ 
ρειακή λεωφόρος (που τμήμα¬ 
τα της έχουν ήδη φτιαχτεί) θα 
απελευθερώσει τη μεταφορά ε¬ 
μπορευμάτων που γίνεται με 
φορτηγά ενώ παράλληλα θα 
ελαφρύνει σημαντικά τη ζωή 
των κατοίκων της πόλης στην 
καθημερινή τους κίνηση. 

Σύμφωνα, όμως, με κύκλους 
του Ο.Λ.Π., (στη διοίκηση του 
οποίου κυριαρχούν οι εθνικι- 
στές του ΠΑ.ΣΟ.Κ.) τα δύο έρ¬ 
γα κινδυνεύουν να τιναχτούν 
στον αέρα. 

Στο πρώτο έργο σημειώνεται 
εμπλοκή στις 15/2/96 όπου η 
Νομαρχία Πειραιά με την υπ’ 
αριθ. 359/15.2.96 απόφαση της 


διεμήνυσε στον Ο.Λ.Π. ότι α¬ 
νακαλεί την άδεια εξόρυξης 
αδρανών υλικών από την πε¬ 
ριοχή Άκρα Τούρλα Σαλαμί¬ 
νας, τα οποία ο Οργανισμός 
Λιμένος Πειραιά (Ο.Λ.Π.) χρη¬ 
σιμοποιούσε στην κατασκευή 
του Σταθμού Εμπορευματοκι¬ 
βωτίων στο Νέο Ικόνιο Κερα- 
τσινίου. 

Η χρησιμοποίηση αδρανών 
υλικών από άλλες περιοχές θα 
κοστίσει πολύ ακριβότερα στον 
Οργανισμό: «Οι επιπτώσεις α¬ 
πό τη διακοπή θα είναι τερά¬ 
στιες καθώς υπάρχει κίνδυνος 
καθυστέρησης του όλου προ¬ 
γράμματος και διακοπή της 
ροής χρηματοδοτήσεων από τα 
Ευρωπαϊκά Ταμεία» δηλώνει 
ο διευθυντής του Ο.Λ.Π., Σπό¬ 
ρος Στάλιας.Στο δεύτερο, την 
περιφερειακή λεωφόρο, αρχικά 
η σχεδίαση έγινε απ’ τον 
Ο.Λ.Π.. Το κόστος του έργου 
ανήλθε στα 400 εκατομμύρια 
δρχ. και υποβλήθηκε αίτηση 
για τη χρηματοδότηση του στο 
Ευρωπαϊκό Ταμείο Συνοχής 
και εγκρΐθηκε. Η κατασκευή 
ξεκίνησε μετά από πολλές δυ¬ 
σκολίες και εμπόδια. Ξαφνικά, 
όμως, σύμφωνα με τον Ο.Λ.Π., 
το Υ.ΠΕ.ΧΩ.Δ.Ε. και ο Δήμος 
Δραπετσώνας (που κυριαρχεί 
το ρωσόφιλο τμήμα του 
ΠΑ.ΣΟ.Κ. με το δήμαρχο Χρο- 
νόπουλο) σταμάτησαν τη συ¬ 
νέχιση του έργου. 

Το Υ.ΠΕ.ΧΩ.Δ.Ε., δηλ. ο Λα- 
λιώτης, άγνωστο γιατί όπως 
λένε κύκλοι του Ο.Λ.Π., α¬ 
ντέδρασε στη σχεδίαση του 
δρόμου και ανέλαβε νέα χάρα¬ 
ξη ενός τμήματος της λεωφό¬ 
ρου, το οποίο βρίσκεται εκτός 
της ζώνης λιμανιού. 

Σύμφωνα με το νέο σχέδιο ο 
δρόμος θα περνάει μέσα από το 
εργοστάσιο Λιπασμάτων, τις 
εγκαταστάσεις της ΑΓΕΤ, τη 
ΜΟΒΙΕ και τη ΒΡ με κόστος 
3,5 δισεκατομμύρια δρχ! 

Αυτό πραγματικά σημαίνει 
ότι σταματάει το έργο γιατί 
δεν υπάρχει εγκεκριμένη χάρα¬ 
ξη ή άλλο εγκεκριμένο κόστος 
από την Ευρωπαϊκή Ένωση 
για τη χρηματοδότηση του. 
Να, πως οι ρωσόδουλοι κατα¬ 
στρέφουν τη χώρα, τσακίζουν 
την ανάπτυξη και την εθνική 
οικονομία. 

Ψέματα, δημαγωγία και σα¬ 
μποτάζ. Αυτά είναι τα σχέδια 
των αντιδραστικών. Ο λαός 
και το προλεταριάτο, όμως, δεν 
έχουν ακόμα μιλήσει. 


επί του πιεστηρίου 
ΠΡΩΤΕΣ ΕΚΤΙΜΗΣΕΙΣ 
ΓΙΑ ΤΟ ΕΚΤΕΛΕΣΤΙΚΟ 


Πάνω στη σελιδοποίηση της 
Νέας Ανατολής έρχονται τα α¬ 
ποτελέσματα της εκλογής του 
νέου Εκτελεστικού του ΠΑ.ΣΟ.Κ 
. Αυτά επιβεβαιώνουν τις εκτι¬ 
μήσεις του κύριου άρθρου μας για 
τον ηγεμονικό ρόλο της ρωσόδου- 
λης φράξιας . Οι ηγέτες της Λα- 
λιώτης, Σκανδαλίδης, Κακλαμά- 
νης έρχονται πρώτοι χάρη στο κε- 
ντριστικό παιχνίδι τους, και αυ¬ 
ξάνουν πολύ τη δύναμή τους στο 


εκτελεστικό με την είσοδο των 
Αυγερινού, Πάγκαλου και Μανίκα 
δίπλα στους Γ. Παπανδρέου,Τζου- 
μάκα. Το στρατόπεδο των προεδρι¬ 
κών συντρίβεται. Η τάση Αρσένη 
έχει πρακτικά εξαφανιστεί μέσα 
στην Κεντρική Επιτροπή και ο ί¬ 
διος ίσως επιβίωσε στο Εκτελε¬ 
στικό χάρη στην πρόσφατη ρώσι¬ 
κη στροφή του. Ο Τσοχατζόπουλος 
έχασε τη δύναμη του. Η ευρωπαϊ¬ 
κή ομάδα σαν τέτοια έχει τους Ση¬ 


μίτη, Πρωτόπαπα, Τσουκάτο με 
δεδομένο τον αμφίβολο χαρακτή¬ 
ρα της Βάσω Παπανδρέου. Όμως 
λείπουν οι μαχητικοί δηλωμένοι 
ευρωπαϊστές Διαμαντοπούλου, 
Πασχαλίδης, Παπαδόπουλος ό¬ 
πως και ο αντιλαλιωτικός Γιαν- 
νόπουλος. Θα πρέπει να περιμέ¬ 
νουμε και τη σύνθεση της Πολι¬ 
τικής Γραμματείας για να έχου¬ 
με ακριβώς τη γνώση των πραγ¬ 
ματικών συσχετισμών. 


ΛΕΜΠΕΝΤ: Ο ΕΚΛΕΚΤΟΣ ΤΟΥ 
ΣΟΣΙΑΛΦΑΣΙΣΜΟΥ 

